Samsung Galaxy J7 (2017): асил айнимас экан-да! - Terabayt.Uz\nSamsung, ниҳоят бу йил смартфон туркумларига тартиб бергандай бўлди: Samsung Galaxy S8 ва Galaxy S8+ (Mini талқин ҳам кутилмоқда) флагман модел, ўз туркумида ягона бўлган ва йилда бир марта тақдим қилинадиган S Pen қаламчали Note фаблети, "ўрта" туркумга тегишли Galaxy A ва энг камтар ва сипо бўлмиш "J" туркуми. "A" ҳамда "J" туркумлари ҳар йили уч талқинда "3", "5" ва "7" индексларида тақдим қилинади. Ҳозирча бу йил "J" туркумида 2 модел тақдим қилинган: "5" ва "7". Бугунча Samsung Galaxy J7 (2017) тўғрисида батафсил маълумот берамиз. Кўрайлик-чи, унинг қўлидан нималар келар экан.\nSamsung Galaxy J7 (2017) — 5.5 дюймли FullHD сиғимли, SuperAMOLED-дисплейли, 8 ядроли Samsung Exynos процессорига эга, 3 ГБ оператив хотира, 2 та SIM-картали, MicroSD қўшимча хотира картасини ўқийдиган, 13 мегапикселли бош камера билан таъминланган Android-смартфон.\nУ нимаси билан қизиқ?\n2016 йил билан таққослаганда, бу йилги модел тубдан ўзгарган: металл рамка ва пластик орқа панел ўрнини энди тўлиқ металл корпус эгаллаган, смартфон корпусининг шакли ҳам бошқача. Смартфон айни пайтда қора, тилла ранг, кўк рангли корпусларда сотилмоқда. Samsung Galaxy J7 (2017) самарадорлиги учун 14 нанометрли техник жараёнда ишлайдиган, частота тезлиги 1.6 ГГц бўлган 8 ядроли Exynos 7870 процессори, 3 ГБ тезкор хотира масъул.\nКорпус IP54 стандарти бўйича ҳимоя тизимига эга: чанг ва томчи унинг учун қўрқинчли эмас. Тўғри, кичик, бироқ ёқимли янгилик. Қолаверса, флагманларга хос функция -- Always On Display, яъни мунтазам фаол дисплей технологияси смартфон нуфузини янада оширади. Смартфон Android Nougat'нинг ўзлаштирилган талқинида ишлайди. Тез орада янги талқиндаги тизимни ҳам юклаб олиш мумкин. Бармоқ изи сканери, 2 та сим-карта учун алоҳида, шунингдек 256 гигабайтгача бўлган қўшимча хотира учун алоҳида бўлмачаларнинг мавжудлиги фойдаланувчини хурсанд қилади. Буларнинг барини қувват билан ток сиғими 3600 мА соат бўлган аккумулятор таъминлайди.\nSamsung Galaxy J7 (2017)'нинг кўриниши қандай?\nОлд панел Samsung'га хос анъанавий "истарага" эга бўлган. Корпус ёнлари 2.5D ҳимоя шишаси билан қоплангани эвазига қайрилма кўринишга келтирилган. Экран олд панелнинг тахминан 73.1% қисмини эгаллаб олган. Унинг ёнлари ўта юпқа ҳошия билан ўралган. Экран қуйисидаги датчиклар стандарт: 2 та сенсор тугмалар ва механик "Home" тугмаси. Бу тугмада бармоқ изи сканери татбиқ қилинган.\nЭкран юқорисида датчиклар, жумладан ёруғлик, фоточақноқли олд камера, суҳбат динамиги жойлашган. Светодиодли индикатор бу гал мавжуд эмас. Always On Display борлиги учун бу қўрқинчли хабар эмас.\nКорпус шакли ҳам ясси-қайрилма кўринишда. Корпус қуйисида 3.5-мм.ли анъанавий аудио-қулоқчин порти, микрофон туйнуги, 2 жуфт пластик улоқ, MicroUSB порти мавжуд.\nОлд панелдаги механик тугма металлдан нафис қилиб ишланган. Samsung'нинг бошқа девайсларида бўлгани каби, бу сенсорнинг ишлаши тез, аниқ ва босилиши ҳам юмшоқ.\nЎчириб-ёқиш тугмаси корпуснинг ўнг ёнида жойлашган. Унинг бир оз юқорисида эса ягона ташқи динамик мавжуд. Унинг энг қулай манзилда жойлашганига шубҳа йўқ.\nЮқори, том қисмида бир жуфт пластик улоқдан бошқа ҳеч нарса йўқ.\nКорпуснинг чап томонида 2 та алоҳида тугмалар бўлиб, улар ёрдамида овозни бошқариш мумкин. Уларнинг ёнида эса яна 2 та бўлмачалар ҳам бор.\nБўлмачаларнинг биринчи қисмига 1 та nanoSIM карта ва қўишмча хотира картасини, иккинчисига эса 2-сим картани қўйиш мумкин. Буни жуда пухта техник ечим дейишмумкин. Акс ҳолда, 16/32 ГБ доимий хотира фойдаланувчи учун камлик қилади.\nОрқа панел тўлиқ металлдан ишланган. Унинг юқори ва қуйи қисмида антенна учун симметрик пластик улоқлар мавжуд. Улар ноанъанавий кўринишда, яъни ёйсимон кўринишда ишланган. Ва, кўриниши ёмон эмас.\nКорпус марказидан Samsung логотипи, юқорироқда — бош камера модули, унинг фоточақноғи ўрин олган. Аввалги йилги моделдан фарқли равишда, камера модули корпус ичида жойлашган.\nХулоса қиладиган бўлсак, Samsung Galaxy J7 (2017)'нинг кўриниши салобатли, кўркам. Корпус ва таркибий қисмлар сифатли хомашёдан тайёрланган. Шунингдек, унинг қолипи ҳам қўлда тутишга мос қилиб ишланган. "J" туркумидан энг арзон моделллар ўрин олган бўлса ҳам, Galaxy J7 (2017) кўринишидан қиммат гаджетларни эслатади.\nЭкран сифати қандай?\nСмартфонда 5.5 дюймли, SuperAMOLED матрицали, 1920×1080 пиксел сиғимли (ҳар дюймда 401 ppi) экран ўрнатилган. Унинг ҳимояси учун устидан қайрилма ёнли 2.5D шишаси тортилган. Шунингдек, экран бармоқ излари ва доғ-дуғни олмаслиги учун ҳам унинг юзасига махсус пленка тортилган. Экрандаги ёруғлик заҳираси ундан ёзнинг ёрқин кунларида очиқ ҳавода ҳам бемалол фойдаланиш имконини беради. SuperAMOLED матрицага хос бўлганидек, ранг-тасвир узатилиши ва акс этиши ғоятда ёқимли.\nТизимда экранни созлаш, шрифт ўлчамларини мослаштириш ҳамда кўк тус миқдорини камайтириш имкониятлари тақдим қилинади.\nЭкрандаги Always On Display функцияси фойдали маълумотларни, жумладан вақт, сана, қувват миқдори, огоҳлантиришларни кўрсатиб туради. Дисплейда 4 та режим бўлиб, улар ёрдамида ранг гаммасини мослаштириш мумкин.\nПроцессор қанчалар кучли?\nSamsung Galaxy J7 (2017)'нинг "юракчаси" 2016 йилдаги J7 билан солиштириб кўрганда, у қадар ўзгармаган: 8 ядроли Exynos 7870 процессори 1.6 ГГц частота тезлигида ишлайди ва 14-нм FinFET меъёрлари асосида фаолият кўрсатади. Тезкор хотирада ижобий янгилик бўлган: сиғими 2 дан 3 гигабайтга катталашган. Процессор ишлашига кўра ҳамёнбоп туркумга хос. Бироқ, илова ва интерфейснинг ишлаши барқарор. Унда ўйинларни ҳам муаммосиз, қийналмасдан ўйнаш мумкин.\nНисбатан қиммат моделлардан янги "J" туркуми Game Tools утилитини ҳам олган. Бу восита барча ўйинларни бир ерга жам қилади, улардан скриншот, ўйин жараёнидан видео олиб беради. Шунингдек, бу восита ўйин вақтида сенсор тугма ва огоҳлантиришларни ўчириб қўяди.\nҲозирча девайснинг 16 ва 32 ГБ сиғимли доимий хотира талқинлари мавжуд. MicroSD бўлмачасига 256 гигабайтгача бўлган флешкани ўрнатиш мумкин.\nSamsung'нинг бу смартфони Wi-Fi 802.11 a/b/g/n/ac 2,4 ГГц ва 5 ГГц, Bluetooth 4.1 LE, NFC, ANT+ (спорт гаджетларига улаш учун) каби симсиз интерфейсларда ишлайди. GPS, Glonass, Beidou навигация тизимларида ҳам ундан фойдаланиш мумкин.\nSamsung Galaxy J7 (2017) қуввати учун 3600 мА соат сиғимли аккумулятор жавобгар. AMOLED-экран ва энерго-тежамкор процессор эвазига смартфон тўлиқ қувват билан етарлича ишлайди. Аниқроғи, ўйинларни фаол ўйнаганда, онлайн-видео ўйнаганда ва бошқа қувват талаб қиладиган "оғир" вазифалар буюрилса, смартфон камида 1 сутка туриб беради.\nОдатий режимда, яъни Wi-Fi, 3G тармоғига доимий уланганда, ижтимоий тармоқдаги аккаунтларга кириб-чиққанда, почта, мессенжерлардан фойдаланиб, кунига 20 минут суҳбатлашганда, 1 соат веб-серфинг/онлайн-видео жараёнида тўлиқ қувватли смартфондан 2 кун фойдаланиш мумкин. Биргина камчилиги — тезкор қувватлашнинг йўқлиги.\nИнтерфейс имкониятлари қандай?\nСмартфон ҳозирча Android 7.0 Nougat'нинг Samsung томонидан ўзлаштирилган Experience 8.1 талқинида ишлайди. Уни 2018 йилнинг бошида янада илғор Android 8.0 Oreo'га янгилаш мумкин бўлади.\nБу тизимда у ёки бу иловадани очмасдан туриб, ундаги билдиришномаларни ўқиш учун ўша илова ёрлиғига бармоқни босиб туришнинг ўзи кифоя қилади.\nАгарда видео ижро этилаётган пайти смартфонда бирор бошқа амални бажаришга тўғри келиб қолса, томоша қилишни тўхтатишга ҳожат бўлмайди. Picture-in-Picture (расм ичида расм) функциясидан фойдаланган ҳолда видео иловасининг ўлчамини кичрайтириб, экран бурчагига жойлаб қўяверасиз.\nКамера қандай суратга олади?\nСмартфонда 2 та, ҳар бири 13 мегапикселли бош ва олд камералар ўрнатилган. Уларнинг ҳар иккаласи фоточақноқ билан таъминланган. Улар FullHD аниқлигидаги видео тасвирга оладилар. Бош камерада ёруғлик тақсимотига масъул диафрагма f/1.7, олд модулда — f/1.9. Яъни, ёмон эмас.\nАвтофокус фақат бош камерада мавжуд. Камера интерфейси анъанавий кўринишда. Ёруғлик яхши бўлса, ҳар иккала камера яхши суратга олади. Ҳарқалай, ҳамёнбоп хитойлик смартфонларга қараганда яхшироқ.\nҚуйидаги суратларга қараб, камера имкониятига ўзингиз баҳо беринг.\nSamsung бу гал "J" туркумини бозордаги рақобатдан келиб чиқиб ишлаб чиқарган. Натижада, Galaxy J7 (2017)'дек салобатли ва сифатли кўринишдаги асил смартфон пайдо бўлган. Смартфон чипи, экрани, йиғилиши, дизайни таассуротли. Always On Display функцияси -- ҳақиқий бонус! Бармоқ изи сканерининг ишлаши тезкор, 2 диапазонли Wi-Fi, NFC, 2 SIM карта ва MicroSD хотира учун алоҳида бўлмачалар, етарли қувват сиғими -- барчаси кўнгилдагидек.\nSamsung Galaxy J7 (2017)'ни харид қилиш учун 6 сабаб:\nСифатли йиғилган корпус ва ёқимли дизайн;\nAlways On Display функциясига эга сифатли экран;\nУзоққа етадиган аккумулятор;\nЎз рақиблари орасида яхши камерага эгалиги;\n2 SIM карта ва MicroSD учун алоҳида бўлмачалар мавжуд;\nБарча замонавий симсиз модуллар мавжуд.\nSamsung Galaxy J7 (2017)'ни харид қилмаслик учун 2 сабаб:\nСамарадорлик у қадар юқори эмас;\nРақиблари билан солиштирганда, қиммат нархи.\nСмартфон чипи, экрани, йиғилиши, дизайни таассуротли. Always On Display функцияси -- ҳақиқий бонус!\nSamsung бу гал "J" туркумини бозордаги рақобатдан келиб чиқиб ишлаб чиқарган. Натижада, Galaxy J7 (2017)'дек салобатли ва сифатли кўринишдаги асил смартфон пайдо бўлган.\nAlways On Display функциясига эга сифатли экран\nЎз рақиблари орасида яхши камерага эгалиги\n2 SIM карта ва MicroSD учун алоҳида бўлмачалар мавжуд\nСамарадорлик у қадар юқори эмас\nРақиблари билан солиштирганда\n#Samsung Galaxy J7 #арзон смартфон #энг яхши смартфон


Абу Ҳурайра (розияллоҳу анҳу)дан ривоят қилинди; айтади: «Расулуллоҳ саллаллоҳу алайҳи ва саллам бундай дедилар: «Кимки пок (ҳалол) нарсадан бир садақа қилса, - (зотан) Аллоҳ фақат покни қабул этгайдир - Раҳмон (жалла жалалуҳу) уни албатта «ўнг қўли» билан олгайдир. Агар ўша садақа хурмо бўлса, у Раҳмоннинг кафтида катталашиб, ҳатто тоғдан ҳам улкан бўлур. Худди сизлардан бирортангиз тойчоғини ёки бузоғини боқиб улғайтиргани каби (бўлур)».\nФотима бинти Қайс (розияллоҳу анҳо)дан ривоят қилинди; «Набий саллаллоҳу алайҳи ва саллам айтдилар: «Албатта, молда закотдан ташқари ҳам ҳақ бор.\nФотима бинти Қайс (розияллоҳу анҳо)дан ривоят қилинди; «Набий саллаллоҳу алайҳи ва салламдан закот ҳақида сўрадим ёки сўралди», дейди. Шунда: «Албатта, молда закотдан ташқари ҳам ҳақ бор», дедилар. Кейин «Бақара» сурасидаги ушбу оятни ўқидилар: «Яхшилик фақат юзларингизни .... бураверишингиз эмас».\nСалмон ибн Омир (розияллоҳу анҳу)дан ривоят қилинди: Набий саллаллоҳу алайҳи ва саллам айтдилар: «Сизлардан бирортангиз рўзасини очмоқчи бўлса, хурмо билан оғиз очсин, чунки хурмо барокатдир. Агар хурмо топа олмаса, сув билан оғиз очсин, чунки сув покизадир!...» Сўнг бундай дедилар: «Мискин кишига берилган садақа - битта садақадир, қариндошга берилса - иккитадир: биттаси - садақа, биттаси - силаи раҳм».\nАбу Рофиъ (розияллоҳу анҳу)дан ривоят қилинди: «Расулуллоҳ саллаллоҳу алайҳи ва саллам Бани Махзум (қавми)дан бўлмиш бир кишини* садақа (закот) йиғмоқ учун жўнатдилар. Бу киши Абу Рофиъга: «Менга йўлдош бўлгин, закотдан улуш ололгайсан» деди. (Абу Рофиъ) айтдики, «(Буни) Расулуллоҳ саллаллоҳу алайҳи ва салламдан бориб сўрамаса, бўлмайди». Пайғамбар саллаллоҳу алайҳи ва салламга учрашиб, у кишидан (буни) сўради. Шунда (Расули Акрам) бундай дедилар: «Садақа бизларга жоиз эмас, бир қавмнинг мавлолари (озод этилган қуллари) ҳам уларнинг ўзларидан ҳисобланади».\nБаҳз ибн Ҳакимнинг бобоси (розияллоҳу анҳу)дан ривоят қилинди: айтди: «Расулуллоҳ саллаллоҳу алайҳи ва салламга бирор нарса келтирилса, «Бу садақами ёки ҳадями?» деб сўрар эдилар. Агар «Садақа» десалар, емас эдилар, «Ҳадя» десалар, ер эдилар».\nАбу Саъид Ал-Худрий (розияллоҳу анҳу)дан ривоят қилинди; айтди: «Расулуллоҳ саллаллоҳу алайҳи ва саллам даврларида бир киши* сотиб олган меваларидан зарар кўриб, қарзи кўпайди. Шунда Расулуллоҳ саллаллоҳу алайҳи ва саллам: «Унга садақа қилингизлар!» дедилар. Одамлар унга садақа қилишди, лекин йиғилган садақа унинг қарзини тўламоққа етмади. Шунда Расулуллоҳ саллаллоҳу алайҳи ва саллам унинг товончиларига: «(Ундан) нимаки топсангиз, олингизлар, илло сизларга шу топганларингиздан бошқа нарса йўқ», — дедилар. (Яъни фақат топганларингизнигина олишларингиз мумкин).\nХубший ибн Жунода Ас-Салулий (розияллоҳу анҳу)дан ривоят қилинди; айтди: «Расулуллоҳ саллаллоҳу алайҳи ва салламдан эшитдим; Видо ҳажида, Арофатда эканликларида ҳузурларига бир аъробий (бадавий) келди-да, ридоларининг бир учидан ушлаб, уни («Менга беринг» деб) жаноби Пайғамбардан сўради. Расули Акрам (ридоларини) унга бериб юбордилар, у (олиб) кетди. Ана шу воқеа устида тиланчилик ҳаром қилинди. Шунда Расулуллоҳ саллаллоҳу алайҳи ва саллам бундай дедилар: «Тиланмоқ бой ва бақувват ўртаҳол киши учун жоиз эмас. Илло ўта қашшоқ ва беҳад оғир қарз остида қолган кишига жоиздир. Кимки мол-давлатини кўпайтирмоқ учун инсонлардан тиланса, бу тиланчилик қиёмат кунида унинг қиёфасида бир тирналган (шилинган)лик аломати бўлур ва у жаҳаннамдан олиб ейдиган қизиган бир тош бўлур. Бас, хоҳлаган киши камайтирсин, хоҳлаган киши кўпайтирсин!».\nАбдуллоҳ ибн Амр (розияллоҳу анҳу)дан ривоят қилинди; Набий саллаллоҳу алайҳи ва саллам айтдилар: «Бой ва бақувват, (соғлом), ўртаҳол киши учун садақа олмоқ жоиз эмас».\nАбдуллоҳ ибн Масъуд (розияллоҳу анҳу)дан ривоят қилинди; айтди: «Расулуллоҳ саллаллоҳу алайҳи ва саллам бундай дедилар: «Кимки муҳтож бўлмаган ҳолда инсонлардан тиланиб юрса, қиёмат кунида тиланчилиги унинг қиёфасида тирналган ёки шилинган ёки эзилган бир ҳолатда келгайдир». Сўралдики: «Ё Расулуллоҳ! Нима нарса уни беҳожат қилади?» Айтдилар: «Эллик дирҳам ёки эллик дирҳам қийматидаги олтин».


22 май куни қандай об-ҳаво кузатилиши маълум қилинди - Zamin.uz\n14:07 / 21.05.2021\n22 май куни қандай об-ҳаво кузатилиши маълум қилинди\nРеспублика Гидрометеорология хизмати 22 май куни кутиладиган об-ҳаво маълумотини эълон қилди. Унга кўра Тошкент шаҳрида ҳаво ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 18-20 даража илиқ, кундузи 30-32 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 17-22 даража илиқ, кундузи 30-35 даража иссиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 17-22 даража илиқ, кундузи 30-35 даража иссиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 15-20 даража илиқ, кундузи 29-34 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 17-22 даража илиқ, кундузи 31-36 даража иссиқ бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 14-19 даража илиқ, кундузи 27-32 даража иссиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 7-12 даража, кундузи 18-23 даража илиқ бўлади. “Замин” янгиликларини “Одноклассники”да кузатиб боринг\nЯнгиликлар » Ўзбекистон » 22 май куни қандай об-ҳаво кузатилиши маълум қилинди


Эҳтиёткор бўлайлик, азизлар | "Адолат" СДП\nЭҳтиёткор бўлайлик, азизлар\nКоронавирус инфекцияси хавф солаётган бугунги кунда Ўзбекистон ҳукумати бутун халқимизни асраб-авайлаш учун барча чора тадбирларни кўрмоқда. Шахсан муҳтарам Президентимиз ҳам бу офатни мамлакатимиз ҳудудини тезроқ тарк этиши, халқимизни омон сақлаш учун керакли ёрдам ва касалланганларга барча керакли ёрдамни аямаслик юзасидан мутасаддиларга бот-бот топшириқ бераяптилар.\nБунинг исботи сифатида 2020 йилнинг 23 март куни Ўзбекистон Республикаси Вазирлар Махкамасининг “Коронавирус инфекцияси тарқалишига қарши қўшимча чора-тадбирлар тўғрисида”ги қарори эълон қилинди. Унда Ўзбекистон Республикасида аҳолининг санитария-эпидемиологик осойишталиги ва хавфсизлигини таъминлаш, коронавирус инфекцияси тарқалишининг олдини олишда мутасадди давлат ва хўжалик бошкаруви органлари ҳамда ташкилотларнинг мувофиқлаштирилган фаолиятини ташкил этиш, фуқароларнинг ҳаёти ва соғлигини мухофаза қилиш мақсадида аниқ чора-тадбирлар, қилиниши керак бўлган ишлар белгиланган.\nМамлакатимизнинг барча ҳудудларида коронавирусга чалинган фуқароларимизни тезроқ соғайиб кетишлари учун тиббиёт ходимлари кечаю-кундуз тиним билмасдан ишламоқдалар. Биз ўз атрофига 34 мингдан ортиқ партия аъзоларини бирлаштирган Ўзбекистон “Адолат” СДП вилоят Кенгаши ҳам айни пайтда барча юртдошларимизни тиббиёт ходимлари маслаҳатларига амал қилишга, кўча-кўйда тўпланмасликка, оммавий тадбирларда иштирок этмасликка даъват этамиз.\nШуни унутмаслик керакки, коронавирус ҳазиллашадиган инфекция эмас. Ҳалигача дунёдаги энг ривожланган давлатлар ҳам бу офатга қарши вакцина ярата олишмаяпти. Шуни ҳисобга олиб, мен халқимизни огоҳликка чақираман. Ҳаммамиз бирлашиб, бирдам бўлиб, ҳаракат қилсак, коронавирус чекиниши аниқ. Жаҳон соғлиқни сақлаш ташкилоти маълумотларига қараганда коронавирус инфекциясини юқтириб олган 1 нафар шахс 30 кунда 406 нафар кишини заҳарлаши мумкин экан. Шунинг учун ҳам мен халқимизни доимо санитария қоидаларига риоя қилишга чақираман. Хусусан, қўлларни ювиш, тиббий ниқобларни тақиш ва бошқаларга жиддий амал қилиш лозим.\nЎзбек халқи азал-азалдан ҳар қандай қийинчиликларни ҳам сабр-қаноат билан енгиб ўтган. Биз барчамиз бағри кенг, улуғ физилатларга эга ана шу халқнинг вакилимиз. Мен албатта ишонаман, халқимиз одоб аҳлоқ билан ҳамма айтилганларга амал қилиб, коронавирус инфекцияси тарқалиб кетишига йўл қўймайди. Барчамиз огоҳ бўлайлик, азизлар.


Cтратегик лойиҳалар электр энергияси билан барқарор таъминланади | Ўзбекистон "Адолат" социал-демократик партияси\n27 Январь, 13:56 • Расмий хабарлар, Сиёсат, Янгиликлар • 141 марта кўрилди • Комментариев к записи Cтратегик лойиҳалар электр энергияси билан барқарор таъминланади нет\nЎзбекистон Республикаси Президенти Шавкат Мирзиёев раислигида 26 январь куни Навоий кон-металлургия комбинати томонидан 2026 йилгача қуриладиган янги ишлаб чиқариш қувватларини кафолатланган электр энергияси билан таъминлаш дастурини амалга ошириш масалаларига бағишланган йиғилиш бўлиб ўтди. Бу ҳақда Президент Матбуот хизмати хабар қилди.\nНавоий кон-металлургия комбинати мамлакатимиз иқтисодиётига улкан ҳисса қўшадиган йирик муассасадир. Президентимиз томонидан комбинатнинг салоҳиятини янада ошириш, корхоналарни модернизация қилиш ва янгиларини ишга тушириш бўйича қатор чора-тадбирлар белгиланган. Хусусан, 2026 йилгача қиймати 3 миллиард доллар бўлган 27 та инвестиция лойиҳасини амалга ошириш ишлари бошлаб юборилган.\nБиз ўз олдимизга улкан марралар қўйганмиз, деди давлатимиз раҳбари. Бу стратегик қувватлар ишга тушиши билан мамлакатимиз иқтисодиётига ҳар йили бир миллиард доллардан зиёд қўшимча маблағ тушади, одамлар янги иш ўринлари билан таъминланади.\nДарҳақиқат, мазкур 27 та лойиҳани амалга ошириш натижасида Навоий кон-металлургия комбинатининг ишлаб чиқариш ҳажми 30 фоизга ошади, 30 мингдан ортиқ қўшимча иш ўрни яратилади.\nБундай кўп ва йирик корхоналарни қуриш ҳамда узлуксиз ишлашини таъминлаш учун қўшимча энергия ресурсларига эҳтиёж туғилади. Хусусан, 2026 йилга бориб Навоий кон-металлургия комбинатининг электр энергиясига бўлган талаби 303 мегаваттга ошиб, 703 мегаваттга етади.\nЙиғилишда комбинатдаги янги қувватларни электр энергияси билан таъминлашга қаратилган лойиҳаларни ўз вақтида ва сифатли амалга ошириш борасидаги ишлар атрофлича муҳокама этилди.\nЖорий йил 9 январь куни Навоий кон-металлургия комбинатининг янги объектлари, жумладан, 2 та йирик гидрометаллургия заводини электр энергияси билан таъминлаш мақсадида алоҳида дастур қабул қилинди. Унга мувофиқ, қиймати 1 миллиард 900 миллион долларлик 16 та инвестиция лойиҳаси амалга оширилади.\nЖумладан, Тахиатош иссиқлик электр станциясида 2019 йилда умумий қуввати 510 мегаватт бўлган 2 та янги энергоблок қурилиб, жами қуввати 1 минг 10 мегаваттга етказилади. Навоий иссиқлик электр станциясида 2019 йил ва 2023 йилда қуввати 450 мегаваттдан бўлган 2 та буғ-газ қурилмаси қурилиб, станциянинг жами қуввати 2 минг 258 мегаваттга етказилади. Бундан ташқари, 10 та подстанция ва 1 минг километрдан зиёд ташқи электр тармоқлари қурилади.\nПрезидентимиз мазкур ишларнинг аҳамиятини алоҳида таъкидлаб, бу борадаги долзарб вазифаларни белгилаб берди.\nЯнги ишлаб чиқариш қувватларини электр энергияси билан таъминлашга қаратилган ҳар бир инвестиция лойиҳаси бўйича “йўл харита”ларини ишлаб чиқиш, уларда лойиҳа ҳужжатларини тайёрлашдан тортиб, объектларни фойдаланишга топширишгача бўлган ҳар бир жараённинг аниқ муддатлари белгилаш зарурлиги қайд этилди.\nЭнергетика соҳасини 2018-2028 йилларда ривожлантириш Концепциясини ишлаб чиқиш, бунда қайта тикланадиган, муқобил энергия манбаларни ривожлантиришга алоҳида эътибор қаратиш вазифаси қўйилди.\nЛойиҳаолди ҳужжатлари ва импорт шартномаларини тез ва сифатли экспертизадан ўтказиш, жараёнга чуқур билимга эга мутахассисларни жалб этиш бўйича топшириқлар берилди.\nБуғ-газ қурилмаларини барпо этишни видеокузатув орқали назорат қилиш, қурилиш, электр энергияси ишлаб чиқариш, узатиш ва истеъмол қилиш жараёнлари хавфсизлигини таъминлаш масалаларига эътибор қаратилди.\n“Ўзбекэнерго” компаниясига қурилиш ишларига тармоқ корхоналарини кенгроқ жалб қилиш ҳамда маҳаллий маҳсулотлардан фойдаланиш, бунинг учун тизимдаги пудрат ташкилотларини моддий-техник базасини мустаҳкамлаш топширилди.\nМазкур компанияни давлат томонидан қўллаб-қувватлаш, лойиҳаларни хорижий сармоядорлар иштирокида молиялаштириш ва бошқа масалалар кўриб чиқилди.\nМуҳокама қилинган масалалар юзасидан тегишли топшириқлар берилди.\nCтратегик лойиҳалар электр энергияси билан барқарор таъминланади was last modified: Январь 27th, 2018 by matbuot\n« Эътирозларни ҳал этишда ташаббускорлик керак Элга яқин бўлиб, эл меҳрини қозониш мумкин »


September | 2007 | TURONZAMIN\nPosted on 09/30/2007 by TURONZAMIN\nАввал шошмасдан биринчи далилни ўқинг. Кейин иккинчисини ва Тангри лаънатлаган кимсаларини ўз тилидан ушлаб шарманда қилади деган гап нақадар ҳақиқатлигига ишонасиз. Continue reading →\n-Ким доим қайси ҳайвоннинг гўштини еса, феъли ўшанақа бўлиб қоларкан. Одамларимиз қўй гўштини севади. Қўйдек ювош. Доим чўчқа, товуқ гўштини еганларга қарасангиз ҳам ўхшашлик топасиз. Ҳатто ит гўшти… Continue reading →\nМен нечун тарк этдим Ўзбекистонни?\nТошПИ Наманган филиали ректори таклифига кўра ишлаш учун келиб учрашдим.\n-Ўқув биносининг иккинчи қаватидаги деканатга учранг, дарсларни қайси кунларга қўйишни режалаштирасизлар-деди ректор. Continue reading →\nPosted on 09/29/2007 by TURONZAMIN\n-У ерда диндорлар билан демократлар бирлашиб, ҳукуматга қарши намойишлар қилишмоқда. Ҳукумат эса уларни танклар билан бостирмоқда. Continue reading →\nwww.rizobek.ucoz.ru :”Сиз кўпроқ қайси радиони тинглайсиз?” сўровномаси якуни\n“Колхоз радиоузелидан…ие,кечирасиз “Озодлик”дан гапирамиз”\nёҳуд саҳифамизда ўтказилган сўровнома якунлари хусусида\nБундан бирярим ой муқаддам саҳифамиз орқали “Сиз кўпроқ қайси радиони тинглайсиз?” деган сўровномани бошлаган эдик. Continue reading →\nRasmiy o’yin boshlandi\nPosted on 09/28/2007 by TURONZAMIN\nYana bitta nomzod\nFayzullo, “Turonzamin” muxbiri\nKarimovning cho’ntag partiyalari otalarining tavsiyasi bilan nomzod ko’rsatishga boshladilar.\nBugun “Adolat” sotsial-demokratik partiyasi O’zbekiston Respublikasi Oliy Majlisi Qonunchilik palatasi Spikerining o’rinbosari, partiya Siyosiy kengashining birinchi kotibi Dilorom TOSHMUHAMEDOVAni O‘zbekiston Respublikasi Prezidentligiga nomzod sifatida ko‘rsatish qarorini oldi.\nSiyosiy kengashning plenumida olingan bu qaror Oktyabr oyida bo’ladigan partiya qurultoyida tasdiqlanib Saylov komissiyasiga taqdim etiladi. Continue reading →\n-Буни қара, ҳалиги йўқолиб кетган мулланинг хотини, ўғли, невараси ҳалокатга учраб, оламдан ўтибди,-деди қариб қолган Алдаркўса маслаҳатчисига.- Тангри ҳам ҳаддан ошганларни ёқтирмайдими, дейман. Continue reading →\n-Мустақилликнинг 16 йиллиги муносабати билан ўқиган докладимга шаъма қилаяпсанми? Continue reading →\nИкки туман бирлашувидаги ноҳақликлар ва шу аснода кўпчиликнинг иккиюзламаликларини гувоҳи бўлиб анчайин руҳий азобда қолдим.\nГазеталар ҳам битта жамоага бирлашиши борасидаги тайинланган йиғилишда кимлар ишда қолади,кимлар бошқа иш қидириши керак масаласи кўрилиши керак эди. Continue reading →\nPosted on 09/27/2007 by TURONZAMIN\nДИКТАТОР ЖИЗЗАХГА КЕЛДИ\nЖалолиддин, «Туронзамин» учун махсус\nДиктатор Ислом Каримов 26 сентябр куни Жиззахга келди. У шу куни Жиззахда колиб, 27 куни эрталабдан хужаликларни айлангани чиккани айтилмокда.\nОдатдагидек, унинг келиши шарофоти билан, шусиз хам барча узбекистонликлар катори адолатсизликлар ва нокулайликлар ичида яшаётган Жиззахликлар, кучага чикишдан хам махрум килинди. Continue reading →\nЯнгиқўрғон туман “Меҳнат байроғи” газетига Сожида Мамажонова муҳаррир бўлиб тайинланганига бир ой ҳам бўлмаганди.\n1988 йилнинг август ойида кўпчилик кутилмаган,десада аслида кутилган воқеа содир бўлди.Воқеа бўлганда ҳам тарихий воқеа эди. Continue reading →\nPosted on 09/26/2007 by TURONZAMIN\nОппок либосли фаришталар куршовида\nМукаддас Рузаи-рамазон ойининг, хайрли жума куни Онам вафот этдилар. Бу мен учун кутилмаган зарба булди. Тонг азонда бу хакда менга хабар беришганида, узимни йукотдим, дунё кузимга коронгу булди. «Нега? Нима учун?» каби сурокларимга телефон гушаги киска гудоклар билан жавоб берди холос….\nВатандан ташкаридаман. Кочкин эканлигимни хам унутиб, уша захоти йулга чикиш тадоригини кура бошладим. Бирок, орадан 2 соатлар утгандан сунги телефон кунгироги, ниятимни йукка чикарди. Continue reading →\n-Тангри қулларини кам қилмайди. Ҳар кун ифторхўрлик!\n-Қимматчилик қаҳатчиликка айланиб қолмаятими, ишқилиб? Continue reading →\nОДАМЛАР НЕГА ТУРНАҚАТОР НАВБАТДА ТУРИШИБДИ?\nОдам сийрак ерда бирданига катта оломон тўпланса, кўзга ғалати кўринар экан. Шу кунларда Ўзбекистондаги аксарият озиқ-овқат дўконларида кўпчилик кишиларнинг турнақатор бўлиб навбатда турганини кўриш мумкин. Соатлаб тик оёқда турган фуқаролар не муддаони кўзлаётгани, қандай маҳсулот олишни қасд қилгани қизиқ… Continue reading →\nISHQILIB, GURUCH HAM ANQONING URUG’IIA AYLANMASIN-DA…\nOdatda guruch yetishtirish deyilganda faqat Xorazm viloyati tushunilardi. So’ngi 15 yil ichida guruch yetishtirish Farg’ona vodiysida ham asosiy tirikchilik manbaiga aylangan.\nAyniqsa bug’doy o’rimidan bo’shagan yerlarga sholi ekilib, ko’pchilik oilalar hech bo’lmaganda o’z ehtiyojlari uchun keyingi yilgacha yetadigan guruchni g’amlab qoyishlari mumkin. Continue reading →\n61.Оддий қаламкашлик баҳоси\nРайкомнинг биринчи котиби Жаъфаров ҳузуридан чиқиб тўппа-тўғри редакцияга йўл олдим.\nЯна Жума Мусаев пешвоз чиқди.Унинг юзи ўта қийшайган ҳолда бўлса демак у кулимсираётган бўларди.У мени худди неча йил кўришмаган қадрдонидай қучоқ очиб кутиб олди.\n-Жўрабоева қачон келаркан?-сўрадим ундан. Continue reading →\nБиз хеч кимдан кам эмасмиз!\nСарлавхадаги ушбу сузлар бугун Узбекистонда жуда куп айтилади. Айтилганда хам факат расмий йигинларда, дабдаба учун, колаверса узбек ёшларини алдаш учун айтилади. Айтилганда хам режим маддохлари томонидан, бу баландпарвоз чакирикни айтган кимсага ёкиш учунгина айтилади. Бу гайриинсоний режимни кирдикорларини билганим учун, мен уни севмайман. Уни сохта чакирикларини хам хушламайман. Аммо бугун мен Канаданинг Эдмонтон шахрида туриб Узбекистон деган давлат ва унинг номини дунёга танитаётган узбек ёшлари бошкалардан кам эмаслигини юракдан хис килдим. Continue reading →\nPosted on 09/25/2007 by TURONZAMIN\nСайтимизнинг азиз ўқувчилари!\nШу кунларда адиб Жаҳонгир Муҳаммад ўзининг янги бадиий асари «ҚУЛЛАР РОМАНИ” китоби устида ишламоқда.\nДемократик Ўзбекистон Конгресси томонидан ўзбек ва инглиз тилларида нашр этилиши режалаштирилаётган бу китобга сиз ҳам ўз ҳиссангизни қўшишингиз мумкин. Китобда бугунги кунда дарбадар, мардикор бўлган бир авлоднинг аянчли қисмати ҳақида сўз боради. Continue reading →\nЯна “Меҳнат байроғи”да Оҳангарон туман газетасидаги каби эркин мухбир мақомида ишлай бошладим.\nКамчилик-нуқсонлар,ноҳақликларга муросасизлик муносабатим ўша-ўша ўзгармаганди.Яна танқидий чиқишлар,фелъетонлар ёзиш ва уни эълон қилишдаги тўсиқлар билан кураш давом этди. Continue reading →\nPosted on 09/24/2007 by TURONZAMIN\n-Туркманистоннинг янги раҳбари ҳам борибдими? Уни Вашингтонга ҳам чақиришибди-ми? Continue reading →\nШунинг учун ҳам баъзилар ёмон деб турган одам ҳақида ҳам дарҳол фикрим ўзгармайди. Ёки кимдир ҳақидаги фикрим асосларга таянган ҳолда салбий бўлса, оломон ҳар қанча яхши демасин бирданига ўзгариб қолавермайди, уни кечиришим мумкин, аммо бу унинг кимлиги ҳақидаги фикрим ўзгарди дегани эмас. Бу балки яхши, балки ёмон фитрат, аммо бу менинг фитратим. Continue reading →\nОлмалиқдаги босмахонада тасодифан танишганим Оҳангарон тумани газетаси муҳаррири Исматилла Неъматиллаевга шартли озодликдаги жазо муҳлатим тугагач бориб учрашдим.\nИсматилла ака келганимдан хурсанд бўлиб кутиб олди.\n-Газетада ишлаган экансиз,сизни қайси бўлимга ишга қабул қилишимизни истар эдингиз-дея сўради у. Continue reading →\n-Нега сиз эркинликка йўл бермаяпсиз? Қачонгача диктатор бўлиб ўтирасиз?-деб сўради хорижлик журналист Алдаркўсадан.\n-Ким айтди сизга буни? Агар мен диктатор бўлиб ўтирсам, истаган одам чиқиб, мен президент бўламан, деб дастурини тарқатар эдими? Ана атрофга қаранг, аллақачон йигирмага яқин одам президент бўламан, деб юрибди. Бирортасини қамадим-ми? Урдим-ми? Сўкдим-ми, инсоф билан гапирингда. Continue reading →\nКуни кеча Жанубий Кореянинг марказий телевидениеларидан бири булган KBS 1 (Korean Brodcastins System) телеканали намойиш этган бир соатлик махсус кўрсатув корейсларнинг Узоқ Шарқдан кучирилганлигининг 70 йиллигига бағишланган бўлиб,унда асосан Марказий Осиё республикаларида яшаётган этник корейсларнинг бугунги ҳаёти акс эттирилди. Continue reading →\nДардингга шерикман УЛУГБЕК, ДУСТИМ!!!\nХар бир инсон сингари камина хам янги куннинг яхши мужда билан бошланишини, ана шу мужда йирикрок янгиликлар учун замин булишини орзу киламан. Хар куни!\nТонгни карши олар чоги, илоё мана шу бугун хаммаси якун топади, мана шу кун хамма учун муродли кун булади, шу кун тарихда халкнинг кунглига бахор келган кун булиб колади, деб умид киламан. Хар тонг! Continue reading →\nОлмалиқдаги мажбурий хизмат даврида бу шаҳар ва унинг одамлари билан яхши танишиб олдим.\nОлмалиқ кон-металлургия комбинатининг мисни бойитиш заводининг(аслида бу ерда олтин ишлаб чиқариларди-ю,номи мисни бойитиш эди нимагадир) навбатдаги босқичи қурилишида меҳнат қилдик.Бизнинг пардозлаш бригадаси қурилишдаги энг сўнгги юмушларни бажарар эди. Continue reading →\n19 сентября с.г. в Ташкенте арестован председатель Ташкентского городского отделения Общества Прав Человека Узбекистана (ОПЧУ), доктор физико-математических наук, профессор Собир Тулаганов. Он обвиняется по статье 139 (Клевета) Уголовного кодекса Республики Узбекистан. Уголовное дело было возбуждено 16 мая старшим следователем Юнусабадского районного отделения внутренних дел М.Алматовым, но впервые он вызвал С.Тулаганова к себе на 26 июля, объявив ему о этом факте. Continue reading →\nДемократик плюрализм׃ нуқтаи назар\nБутун дунё ўзбеклари, бирлашингиз!\nЎзбекстонда Президент сайлови! Алол оқибат, мамлакатнинг “оқил” ва “доно”, “узоқни кўра билувчи” яккаю ягона президенти Ислом Абдуғани ўғли ўз ўзини яна бир бор президентликка сайлайдиган бўлди. Бошқача бўлиши ҳам мумкин эмас албатта. Continue reading →\n-Ахмоқ бўлдингми? Continue reading →\nPosted on 09/22/2007 by TURONZAMIN\n“Эрнинг дуоси мустажобдир агар у золим бўлса ҳам!” ҲАДИС.\nШАҲНОЗА метродан тушиб, чиқиш эшиги томон йўналди. Ташқарига чиқаётиб бир рус қизининг зинапояда ўтирган тиланчига садақа берганига кўзи тушди. Continue reading →\n«У дунёнинг ишлари» туркумидан\n«Қизим, сенга айтаман…» Халқона ибрат\n«— Етар шунча кун аразлаб юрганинг, юр энди уйга кетамиз, Бону! — деди эр жуфти ҳалолининг юзидан сийпаб.Аёл эри палтосининг ёқасидан маҳкам ушлаб, бошини унинг кўксига қўйганча йиғлаб юборди. Continue reading →\n-Мани адам алкаш, бизани ташлаб кетган,-деди қизалоқ дабдурустдан. Кейин онасига қараганди, аёл мамнун жилмайиб қўйди. Continue reading →\n-Лекин оз қолди, яқинда кетади. Continue reading →\n52.Шохига урсанг туёғи зирқирайди\nЎзбекларда шундай бир нақл бор.Унинг маъносини ҳар ким истаган ҳолда тушуниши мумкин.\nМен билан боғлиқ кўнгилсизликларда эса туман газетасидаги танқидий чиқишларим айримларнинг пайтавасига қурт тушишига сабаб бўлаётганини мен ҳис қилмасдим.Ноҳақлик бўлганми,демак бунга сабабчи киши қилмишига яраша жазо олиши керак. Continue reading →\nШу куннинг гаплари\nPosted on 09/21/2007 by TURONZAMIN\nБи-Би-Си Ислом Каримовга тўғри баҳо берди\nБи-Би-Си радиосининг Ўзбек бўлими бугун эълон қилган бош мақолада диктатор Ислом Каримовга жуда тўғри ва ҳаққоний баҳо берилди. “Туронзамин” Би-Би-Си радиосининг бу одимини қутлайди.\nБош мақоладаги мана бу сатрларни сиз ҳам ўқисангиз унга қўшилмасдан иложингиз йўқ. Continue reading →\nРамазон кунларининг бирида катта ўғли қўшнисининг боласи-Раҳимни куракда турмайдиган сўзлар билан сўкканини эшитиб қолди. Continue reading →\nКАРИМОВНИНГ САЙЛОВОЛДИ ДАСТУРИДАН\n-Мухолифатга ўзига яраша жой бераман. Continue reading →\nХалқ ва Caйлoв\n10. Тинчлигимиз кафoлатими ёки нoтинчлигимизнингми?\nҲар кун тв ҳам газетда, ишхонaда Каримов – тинчлигимиз кафалоти деб қулоғимизга қуймоқдалар. Баъзилар у киши кетсалар хеч ким мамлакатни бошқара олмайди ёки шунга ўхшаш фикрга бормоқдалар. Бу айни Каримовнинг соддадил халқимизга 17 йил мобайнида уқтириб ўлтирган фикридир. Continue reading →\n“Меҳнат байроғи” муҳаррири ўринбосари ўша куни пичан ўримига бормаган Жума Мусаев менинг ҳибсга олинишимдан хабардор бўлиб,бизнинг уйдагиларга бу ҳақда бориб айтибди.У дадамга туман район партия комитети биринчи котиби Тожимирза Абдуллаев,вилоят раҳбарлари олдида ҳурматингиз бор,айтиб-деб чиқариб олинг,дебди. Continue reading →\nPosted on 09/20/2007 by TURONZAMIN\n-Ҳали номзодимни қўйганим йўқ-ку. Continue reading →\n“Уф, ўлган одамни сўкиб нима қиласиз, ока!” Continue reading →\n-Яхши эмасми? Сайлов янги йил олдидан. Бунинг устига Қорбобо ўртада, ҳаммага кўриниб, хўрозқанд улашиб туради… Continue reading →\nИНВЕСТОР САРСОН, ИШЧИЛАР ҲАЙРОН… СУДЬЯНИНГ ЭСА ПАРВОЙИ ПАЛАК!\nРўзномамиз муҳтарам ўқувчилари мамлакатдаги йирик, стратегик аҳамиятга молик ширкатлардан бири “Ўзбекбирлашув”нинг тугатилиши ва унинг мулклари талон-тарож қилингани тарихи билан яхши таниш. Бу борада журналист Абдураҳмон Ташанов ҳамда сиёсатшунос Тошпўлат Йўлдошевларнинг таҳлилий характердаги мақоласини ҳам чоп этгандик. Орадан кўп ўтмай таҳририятимизга Тошкент шаҳар хўжалик суди судяси Л. Ибрагимов имзоси билан жавоб хати келди. Унда “Ўзбекбирлашув” негизида ташкил этилган корхоналар ўртасида судлашув кетаётгани, мақолада тилга олинган фактлар эса суд жараёнларида ўрганилиши кўрсатилганди. Continue reading →\nҲечда ҳибсга тушмаган одам бехос қафасга тушиб қолган қуш каби ёмон типирчилаб қолар экан.Лекин ҳарқанча эшикни муштлаб,тепиб бу қоронғу хонадан чиқаришларини талаб қилмайин қўйиб юборишмади.Уринишларим беҳудалигини тушуниб дераза вазифасини бажарувчи катта тунука томат идишнинг қопқоғидан ясалган туйнукка қараб қолдим.Уни мих билан тешиб зўрбазўр нимгина ёруғ тушадиган хонанинг баланд жойига ўрнатишган экан ва мен унга қараб хонанинг киравериш жойида анча муддат туриб қолдим. Continue reading →\nPosted on 09/19/2007 by TURONZAMIN\n-Тўхта! Тўхта! Ҳаммасини қайта қурамиз, аммо биттадан бошла. Дарҳол Фармон тайёрла. Тиббиёт соҳасида маошларни оширамиз. Янги ускуналар берамиз. Даволашни бепул қиламиз. Бу соҳага миллирад-миллирад пул ажратамиз. Continue reading →\n-Э, қаланғи ҳам, қасанғи ҳам номзод бўлмоқда. Бу кетишда 27 миллион одамнинг ҳаммаси номзод бўлади, шекилли?! Continue reading →\nПрезидентликка яна битта ҳаваскор чиқди\nТаҳририятдан׃ Бугун почтамизга Ўзбекистон президентлигига ҳавас қилган яна бир кишининг таржимаи ҳоли ва очиқ хати келди. Унинг таржима ҳолида ёзилишича, у ўзбек тилини мукаммал билади. Лекин унинг ёзганларини ўқиб, бу гап ростлигига ишонмадик. Мана ўзингиз ҳам ўқиб кўринг. Аммо адолат юзасидан айтиб қўйялик, унинг ўзбекчаси мукаммал бўлмаса ҳам Каримовникидан яхшироқ.\nУзбекистон Республикаси Президентлигига давогар Алиев Акбар Валиевичнинг очик хати: Узбекистон Республикасида президентлигига сайлов жараени тугрисида тезислар.\nСайлов Конституцияга асосан, халкаро ташкилотлар, БМТ ва Ёвропа Иттифоки, хамда МДХ вакиллари, нодавлат ташкилотлар ва жамоатчиликнинг катъий назорати остида утказалиши шарт. Continue reading →\nДунёдаги энг диндор санaлган АҚШнинг Небраска штати сенатори Эрни Чамберс (Ernie Chambers) инсониятга энг кўп зарар-зиён етказган дея Тангрини судга берди. Кимдир уни тентак дейиши мумкин эди. Дейишмади. Чунки у тентак эмас. Халқ эътиборини қозониб, сенатор бўлган. Лекин Ўзбекистонда ёки Шарқнинг бошқа жойларида бўлса, уни жиннига чиқарган ёки шайтон, кофир дея ўлдириб кетишлари ҳеч гап эмас. Continue reading →\nFiled under: 1.BOSH SAHIFA, Ishoratlar, Shu kunning gaplari, Uzbek |\t1 Comment »


Диққат! Контракт, имтиҳон, “боди-камера”, четлатилмайдиган талабалар, Президент топшириғи (асосий маълумотлар) - EFFECT.UZ\n. 22:26 | 09.08.2020\nҚуйида брифингдаги асосий тизерларни ҳавола қиламиз:\nБиринчи курслар учун ўқиш\nБиринчи курслар учун ўқиш 1 октябрдан бошланиши режалаштириляпти. Бу ҳақда Олий ва ўрта махсус таълим вазири Иномжон Мажидов маълум қилди. Мажидовнинг айтишича, иккинчи ва ундан юқори курслар сентябрдан бошлаб масофадан таҳсил олишни бошлайдилар.\nКарантин узайтирилса, тест синовлари кечиктирилади\nАгар карантин 15 август ёки 30 августда бекор қилинса, тест синовлари 2 сентябрда бошланади. Биз 2 сентябргача пандемия билан боғлиқ вазият барқарорлашидан умидвормиз. Агар карантин узайтирилса, албатта тест қолдирилади. Чунки биринчи навбатда абитуриентлар саломатлиги туради, дейди Мажид Каримов, Давлат тест маркази директори.\nТест синовлари учун вақт бир соатга қисқарди, энди 2 соат\nТест синовлари учун абитуриентларга 2 соат вақт берилади. Эрталабки сменалар соат 8:00да бошланиб, 10:00да тугайди, кечки сменалар эса соат 17:00да бошланиб, 19:00да якунланади.\nАбитуриентларга бир марталик ҳимоя воситаларига қўшимча равишда кепкалар ҳам тарқатилади. Абитуриентлар 2 та фандан жами 60 та тест саволига жавоб топади.\nБарча йўналишлар бўйича қабул жараёнлари, жумладан магистратура, академик лицейлар ва ижодий имтиҳонлар ҳам тест синовлари бўлиб ўтаётган бир вақтда (2-16 сентябрь) ўтказилади.\nЧунки ҳар йили тест синовлари учта фандан ўтказилар ва учта фанга уч соат вақт берилар эди. Бу йилги тест синовлари иккита фандан ўтказилади. Шароитдан келиб чиқиб, қўшимча фанлар олиб ташланди. Бундан ташқари, тест синовлари анча соддалаштирилган ва осонлаштирилган, — Мажид Каримов, Давлат тест маркази директори.\nДавлат тест маркази директори Мажид Каримов блогер Хушнудбек Худойбердиевнинг ташаббусини қўллаб-қувватлашини маълум қилди:\n“Биз албатта бу бўйича Республика махсус комиссиясига таклиф киритамиз. Тест синовларининг шаффоф ўтиши, кейинчалик имтиҳон жараёнларига тааллуқли бирор муаммони муҳокама қилишга тўғри келиб қолса, асос ва исботлар керак бўлиши нуқтаи назаридан, буни мақсадга мувофиқ деб ҳисоблаймиз”.\nИжодий имтиҳонлар ўтказилади\nАлбатта, бу йил ҳам ижодий имтиҳонлар ўтказилади. Хавфсизлик нуқтаи назаридан вақтини оптималлаштиришни ўйлаяпмиз.\nҲар бир йўналишдан келиб чиқиб, олий таълим муассасалари, мутахассислар томонидан ижодий имтиҳонларнинг дастури ишлаб чиқади. Олий ўқув юрти ўзи моделлаштиради, ректорлар, мутахассислар ўйлаб, таклифларини киритади, дейди Олий ва ўрта махсус таълим вазири Иномжон Мажидов.\nТест синовлари стадионларда ўтказилади\nБарча тест синовлари стадионларда ўтказилади. Шаклидан қатъий назар. Кундузги, кечки ёки сиртқи — барчаси очиқ стадионларда ўтказилади, деди Мажид Каримов, Давлат тест маркази директори.\nБарча йўналишлар бўйича қабул жараёнлари, жумладан магистратура, академик лицейлар ҳам тест синовлари бўлиб ўтаётган бир вақтда, айни шу даврда ўтказилади, деди Олий ва ўрта махсус таълим вазири Иномжон Мажидов\nДТМ ҳужжати тестдан 10 кун аввал жойланади\nТест синовларидан ўн кун олдин Давлат тест марказининг сайтида ҳар бир абитуриентнинг шахсий кабинетида ДТМ ҳужжати қўйилади. Ҳар бир абитуриент рўйхатдан ўтганда кўрсатган телефон рақамига бу ҳақда хабар берилади, деди Давлат тест маркази директори ўринбосари Сардор Ражабов.\nАбитуриент тест топшириш жойини қаерда кўрсатган бўлса, ўша ерда топширади\nҲар бир абитуриент тест топшириш жойи сифатида қаерни кўрсатган бўлса, тест синовларини ўша жойда топширади. Давлат тест маркази базадаги маълумотни ўзгартириш ҳуқуқига эга эмас, дейди Сардор Ражабов.\nИккинчи мутахассисликка ҳужжат қабул қилиш 10 августдан онлайн тарзда бошланади, деди Олий ва ўрта махсус таълим вазирлиги бош бошқарма бошлиғи Абдували Холиқов.\nПандемия билан боғлиқ вазият туфайли талабалари бор кўплаб оилалар қийналиб қолишган. Контракт тўлашнинг сўнгги муддати қачонгача? Талаба контракт тўлашди қийналса, оқибати нима бўлади?\nАгар талабанинг вазияти оғир бўлса, талабанинг қурби тўлашга етмаса, олий ўқув юрти вазиятни ўрганиб чиқиб, шу талабага ёрдам бериб, контрактни қоплаш чораси кўрилади. Талаба эндиликда контрактни тўлай олмаса, у четлатилмайди, балки курсдан-курсга қолдирилиши масаласи кўриб чиқилади. Бунда ОТМ томонидан вазият тўлиқ ўрганилгач, қарор қабул қилинади.\nНега саволларни Президент топшириғига қадар осонлаштирмагансизлар?\nЮқорида саволларни соддалаштириш масаласида президентимиз топшириқ берганлари ҳақида айтиб ўтдингиз. Бу ишни қилишни шу пайтгача, айнан президент топшириқ бермагунча иложи йўқмиди? Бу саволга Давлат тест маркази директори Мажид Каримов жавоб берди.\nШароит шуни тақазо этади. Чунки 3 ойдан кўп вақтда талабалар ўқишмади, масофадан ўқишди. Масофавий ўқиш бу тўлиқ сифатни таъминлаб бера олмайди. Лекин ҳаракат қилинади, аммо тўлиқ ўқитувчи билан бўлган мулоқот, бундан ташқари, ОТМларга кирувчи ўқувчилар бўш вақтида бориб репетиторлардан ёки махсус тайёрлов курсларида қатнашарди. Лекин минг афсуски, бу ҳам карантинда тўхтатилди. Шуларни эътиборга олиб, Президент топшириғини бажардик ва бу йилги тест синовлари соддалаштирилди.\nTeglar:OTM, Иномжон Мажидов, Мажид Каримов, Сардор Ражабов


Архивы ИСЛОҲОТЛАР - tafsilar.info\n27 May 22:21 by Редакция\nАҚШ давлат котиби Блинкен Гонконгда ўтказилган ислоҳот сайловчиларнинг, хусусан унинг ҳудудида яшовчиларнинг ҳуқуқларини бузиш деб атади. Бу ҳақда АҚШ давлат котиби Энтони Блинкеннинг пайшанба куни эълон қилган ёзма баёнотида айтилган. «Хитой ҳукумати Гонконг аҳолисини ХХР ўзи кафолатлаган ҳуқуқларидан маҳрум қилиб, Гонконг демократик институтларини бузишда давом этмоқда», деди Америка дипломатияси раҳбари Қонунчилик Кенгаши (парламент) томонидан маъқулланишини\nПрезидентга ўсимликлар карантини соҳасидаги ислоҳот натижалари тўғрисида маълумот берилди\n22 Sentabr 09:50 by Редакция\nДавлат раҳбари мамлакатда ўсимликлар карантини соҳасида амалга оширилаётган ислоҳотлар самарадорлиги таҳлили билан танишди. Президент матбуот хизмати яқин йилларда қишлоқ хўжалиги маҳсулотлари экспортини 5 миллиард долларга етказиш режалаштирилганлигини хабар қилди. Президент «даладан экспортга» тамойилини тўлиқ амалга ошириш зарурлигини таъкидлади. Шавкат Мирзиёев 21 сентябр куни ўсимликлар карантини соҳасидаги ислоҳотлар самарадорлигини таҳлил қилишга бағишланган йиғилиш ўтказди. Қишлоқ хўжалигидаги


миқдорида баҳолади. Шу тариқа 21 яшар Кайли жаҳон тарихида энг ёш миллиадерга айланди. Бу ҳақда «Медуза» нашри хабар бермоқда. Женнернинг ... саҳифасида 128 миллион обуначиси бор. Кайли тарихдаги энг ёш миллиадер унвонини Марк Цукербергдан тортиб олган. Маркнинг бойлиги 23 ...


НЕГА МАЙКЛ ЖЕКСОН НИҚОБДА ЮРГАН ВА БУРНИГА ПЛАСТЫР ЁПИШТИРГАН?.. - 27 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Сентябрь » 27 » НЕГА МАЙКЛ ЖЕКСОН НИҚОБДА ЮРГАН ВА БУРНИГА ПЛАСТЫР ЁПИШТИРГАН?..\nНЕГА МАЙКЛ ЖЕКСОН НИҚОБДА ЮРГАН ВА БУРНИГА ПЛАСТЫР ЁПИШТИРГАН?..\nШу ҳақда марҳум поп қиролининг тансоқчиси «ёрилди». Унинг гапига кўра Майкл Жексон сирли ниқоб кийиб, бурнига пластыр ёпиштириш орқали мухлисларининг эътиборини янада кўпроқ тортишни истаган,\n— Жексон ҳаёти янада сирли ва жумбоқли кечишини хоҳларди, — дейди тансоқчи. — Афсуски, бу жумбоқлар ўзининг бошига етди. Аммо ниқоб ва пластырдан одатий кунлари фойдаланмаган. Дарвоқе, бир куни иллюзионист Ури Геллерникига меҳмонга бормоқчи бўлди. Машинани бир соатдан кейин чақиришларини сўради. Шу вақт оралиғида ўзининг севимли ниқобига киришга улгурди. Майкл шунақанги сирли ва жумбоқларга тўла инсон эди…\nЭслатиб ўтамиз, Майкл Жексон 2009 йил 25 июн куни дориларни меъёридан кўп қабул қилиш оқибатида ўлим топган.


Европалик элчилардан махсус интервью\n20:10 / 12.05.2017\n11 май куни куни Radisson Blu Hotel мехмонхонасида Европа Иттифоқининг Ўзбекистондаги Делегацияси ва Британия Кенгаши ҳамкорлигида "Европада Таълим" кўргазмаси ташкил этилди. Ушбу тадбир бир неча йиллар давомида май ойида ўтказиб келинаётган Ўзбекистонда "Европа кунлари" тадбирлари доирасида ўтказилди.\nТадбирда Европадаги 14 мамлакатнинг 20дан зиёд университетлари ва таълим соҳасидаги ташкилотлар иштирок этди.\nКун.uz мухбири кўргазманинг очилиш маросимига ташриф буюрган Европа мамлакатлари элчиларидан интервью олди. Элчилар ва хорижлик меҳмонлар Ўзбекистон ҳамда Европанинг таълим соҳасидаги муносабатлари ва бугунги тадбир ҳақидаги фикрлари билан ўртоқлашишди.\nКристофер Олан, Буюк Британиянинг Ўзбекистондаги элчиси:\n"Бугун Тошкентда Европадаги таълим бўйича кўргазма ташкил этилганидан мамнунман. Бу ерда Буюк Британия ҳам Британия Кенгаши ва Сoventry университети орқали фаол иштирок этмоқда. Биз Британиянинг олий таълими дунёдаги энг яхши билимни тақдим этишига ишонамиз. Мазкур тадбир ўзбек талабалари учун Буюк Британияда таҳсил олишда яхши имкониятлар топишларига рағбат бағишлайди”.\nЭдуардс Стрипрайс, Европа Иттифоқи делегацияси раҳбари:\n"ЕИ ҳамда Ўзбекистоннинг таълим соҳасидаги ҳамкорлиги энг яхши ҳамкорлик дастурлардан биридир. Масалан, ЕИнинг "Tempus. Erasmus Mundus" ҳамда "Erasmus+" лойиҳалари магистрлик йўналишида бир қатор мутахассисларни тайёрлашга ёрдам бермоқда. Европа Иттифоқи таълим дастурлари ОТМлар учун янги ўқув ускуналари ва замонавий адабиётларга эга бўлиш, ҳамда ахборот ресурсларини янгилаш орқали, ўқув-услубий ва лаборатория базасини модернизация қилишга сезиларли даражада ҳисса қўшмокда. Ҳозирги кунда Европа Иттифоқи университетлари билан Ўзбекистоннинг 44 ОТМ иштирокида жами 80та алмашинув бўлиб ўтди. 2017 йил натижасига кўра, 600 ўқитувчилар алмашинуви (улардан 440 нафари Ўзбекистондан Европага ва 170 нафари Европадан Ўзбекистонга) ташриф буюрган".\nМарк Кросси, Британия Кенгашининг Ўзбекистондаги ваколатхонаси директори:\n"Британия Кенгаши ушбу кўргазма ташкилотчиларидан бири эканлигидан жуда мамнун. Жумладан, бу кўргазма иккала томоннинг ҳам катта қизиқишини уйғотди. Яъни бир томондан Европа университетлари тадбирда иштирок этишга иштиёқи жуда баланд бўлган бўлса, иккинчи томондан Ўзбекистонинг истеъдодли ёшлари ҳам кўргазмага келишга катта қизиқиш билдирди. Биргина онлайн регистрациядан ўтган кўргазмага ташриф буюрувчилар сони шу кунгача 1500га яқин бўлди. Чет элда таълим олиш – халқаро сифатли таълим бериш билан биргаликда ва халқаро тажриба ва умуман ҳаётий кўникма олиш учун жуда фойдалидир. Аминманки, бу борада Европа университетлари Ўзбекистон абитуриентлари учун яхши таклифлар бера олади".\nРомео Станчу, Руминиянинг ўзбекистондаги элчиси:\n"Руминия ва Ўзбекистон ўртасидаги дўстона муносабатлар алоҳида эътирофга сазовор. Жумладан, таълим соҳасида ҳам мамлакатингиз билан яхши алоқалар йўлга қўйилган. Бугунги кўргазмада Руминиянинг энг яхши олийгоҳларидан бири - Бухарест Политехника университети ўз тақдимоти билан иштирок этмоқда. Мазкур университетда турли соҳалар бўйича мутахассис бўлиб етишиш мумкин. Барчага маълумки, Руминия ўзининг олимлари билан дунёга машҳур. Жумладан, таниқли олим, реактив тортишишда ҳаракатланувчи дунёдаги биринчи самолёт лойиҳаси муаллифи Анри Коанда мазкур университетнинг бир қисмига асос солади. Шу сабабли бу ерда авиация соҳасининг энг етук мутахассислари етишиб чиқади. Қолаверса, университетда дунёнинг кучли IT-технологлари ҳам ўқитилади. Ўйлайманки, бу каби тадбирлар ўзбекистонлик талабаларнинг келгусидаги фаолиятига ўз таъсирини кўрсатади".\nВиолен Де Вильмор, Франциянинг Ўзбекистондаги элчиси:\n"Ўзбекистонда таълим соҳасида амалга оширилган янги ислоҳотлар талабаларга Францияда ўқишлари учун катта имкониятлар эшигини очиб беради. Талабалар Европага бир йилга, икки йилга ёки қисқа муддатга таҳсил олиш учун боришлари мумкин. Европада таълим бўйича яратилган махсус тизим орқали барча талабалар ярим йил ёки бир неча кунга хорижга бориб, иккита малака билан қайтишлари мумкин: бошқа мамлакатнинг тили ва маданиятини ўрганиш ва ўз мутахассислиги бўйича маҳоратини ошириш. Франция хорижлик талабалар учун дунёдаги энг яхши тўртинчи мамлакат ҳисобланади. Ўзбекистонда эса чет элда таълим олиш ва малака ошириш учун барча шарт-шароитлар яратилган".\nАндреа Бертоцци, Италиянинг Ўзбекистондаги элчиси:\n"Тошкентда очилган Италиянинг Турин политехника университети икки мамлакатнинг таълим соҳасидаги илиқ муносабатларнинг яққол мисол бўла олади. Италиянинг энг яхши университетларидан бири бўлган ушбу олийгоҳ Тошкентнинг ўзидаёқ талабаларга керакли малака ва кўникмаларни бера олиши қувонарли ҳолат. Университетда италиялик маҳоратли ўқитувчилар, профессорлар таълим беради, турли халқаро дастурлар амалга оширилади. Талабалар мазкур олийгоҳда Италиянинг техника соҳасидаги тажрибаси ва малакаларини ўрганиш имконига эга бўлишади".\nПётр Ивашкевич, Польшанинг Ўзбекистондаги элчиси:\n"ЕИнинг Марказий Осиё бўйича стратегиялар дастури доирасида таълим платформаси мавжуд. Польша Латвия билан биргаликда айнан платформанинг энг етакчиси саналади. Биз айнан шу суръатда ҳаракат қилишда давом этамиз. 2017 йилги ўқув йили бошидан (сентябрь ёки октябрь) биз Ўзбекистон Давлат Жаҳон тиллари университетида яна ўқув дарсларини жорий этишни режалаштирганмиз. Бундан ташқари, Самарқанд ва Бухородаги олий таълим муассасаларида ҳам польяк тили ўқитила бошланади. Мазкур фанларга Польшадан профессионал ўқитувчилар жалб этилади".\nЙоанна Жоржиаду ҳамда София Манолиаду, Салоники (Греция)даги Аристотель университети ўқитувчилари:\n"Бизнинг университетда ўзбекистонлик талабалар ҳам таҳсил олади. Очиғини айтсак, улар ўзининг тиришқоқлиги, ҳаракатчанлиги, одоби билан ажралиб туради. ЕИ таълим бўйича алмашинув дастури орқали биз юртингизга ташриф буюрдик. Бу дастурлар нафақат талабалар ва профессорларнинг малакасини оширишга хизмат қилади, балки мамлакатлар ўртасидаги дўстона, самимий алоқаларни ривожлантиришга, Европа ва Ўзбекистондаги олий таълим муассасаларининг фаолияти билан яқинроқ танишишга имкон беради".


Қозоғистонда COVID-19 инфекциясига чалинганлар сони 62 мингга яқинлашди\n28 октябр 2020, Тошкент вақти: 11:31\nОлмаотадаги тиббиёт ходимларидан бири, 2020 йил 13 июли.\nҚозоғистон соғлиқни сақлаш вазирлиги 13 июль куни мамлакатда коронавирус юқтириб олиш билан боғлиқ 1 856 та ҳолат қайд этилганини маълум қилди. Беморлардан 1 011 нафари белгисиз вирус ташувчи тоифасига киритилган, 845 нафар беморда эса турли белгилар кўринмоқда.\nМамлакат бўйлаб коронавирусга чалиниш бўйича тасдиқланган ҳолатлар 61 минг 755 тага етган. Беморлар сони бўйича Атирау вилояти, Олмаота ва Нур-Султон шаҳарлари олдинда бормоқда. Мазкур беморлардан 35 минг 911 нафари соғайиб кетган.\nСўнгги маълумотларга кўра, Қозоғистонда коронавирус юқтириб олгани ортидан вафот этганлар сони 375 нафарга етган. Бу ҳисобга COVID-19 га чалингани тасдиқланган, бироқ махсус комиссия қарори билан ўлим сабаби бошқа хасталик ўлароқ кўрсатилган 100 га яқин марҳум бемор киритилмаган.


Ўзбекистондаги рус тили: ёрдам ёки "юмшоқ куч"\n24 Iyun 19:30 / Published in Ўзбекистон янгиликлари\nҒарб мутахассислари Россиянинг Ўзбекистонга таълим соҳасидаги ёрдами рус маданиятининг тарқалишига олиб келади ва халқларни бир-бирига яқинлаштиради, деб ҳисоблашади. Уларнинг фикрича, бу миллий ўзига хосликка зарар етказади. Мисол тариқасида Сурия келтирилган, европалик мутахассислар ушбу мамлакатда рус тилининг ривожланиши қайтариб бўлмайдиган оқибатларга олиб келади, деб ҳисоблашади.\nҒарб экспертларининг фикрига кўра, Россия маданиятини қайта ёъналтириш орқали Сурия иқтисодиётини ўз қўлига олмоқчи. Сурия мактабларида рус тилини ўқитиш, рус тили ва адабиёти бўлимларини очиш, шу жумладан бошланғич ва ўрта мактаблар учун ўқув дастурига. Тренинг пайтида рус тилида сўзлашадиган муҳитга тўлиқ «сувга чўмиш» ва барчаси нима учун?\n«Отам ҳарбий киши, Латакия яқинидаги жангда ҳалок бўлди. Мен каби одамлар учун махсус мактаб борлигини билиб, топдим. Мен бир йилдан бери ўқияпман. Ва рус тилини ўрганинг. Россияда бу менга ёқди — жуда илғор мамлакат жуда маданиятли, чиройли, ҳайратланарли. Ва барча рус болалари менинг биродарларим», — дейди 11 ёшли Абдураҳим Юсов, Дамашқ мактабининг ўқувчиси.\nРус тилини фаол равишда тарғиб қилиш, ўрта мактаб ўқувчилари уруш тўхтамайдиган ўз мамлакатларидан чиқиб кетиш ва Россияда у ерда ўқишни давом эттириш учун бориш имкониятини кўришларига олиб келди.\nСурия армиясининг аскарлари рус тилини билишади ва ҳарбийлар ўртасида тил тўсиғи йуқ. Рус тили мамлакатда чет тилини ўрганиш учун мажбурий бўлиб қолади.\nСурияда рус тилини ўрганиш кеча бошлангани йуқ. Шундай қилиб, Ҳофиз Асад (Суриянинг 1971 йилдан 2000 йилгача бўлган президенти, ҳозирги САР президентининг отаси) даврида Суриялик шаҳидларнинг фарзандлари учун интернат очилди. Ҳозир у жуда кўп — унда 1000 дан ортиқ ўғил болалар бор. Умумий таълим дастури 12 йилга мўлжалланган. Муассаса дунёвий ҳисобланади — бу ерда ҳам насронийлар, ҳам мусулмонлар ҳурматга сазовор. Рус тили — мажбурий фан. Худди шундай ўқув муассасаси қизлар учун ҳам мавжуд.\nМалумот учун! Сурияда давлат даражасида алоҳида таълим тизими жорий этилди.\nБашар Асад рус тилида ўқитиладиган университет яратишни режалаштирмоқда.\nАлеппо университетининг собиқ тарих профессори Хайдер Зейдандан сўзларига кўра, рус тилидан маҳаллий ва халқаро ва ғарбий компаниялар фойдаланмайди. Шу сабабли, «хорижий» тилни биладиган одамлар ё Россияга муҳожир сифатида боришлари ёки ўз ватанларида қолишлари ва ўзларини рус ёлланма аскарлари сафида синаб кўришлари керак бўлади.\nTagged under: миллий ўзига хослик, РУС ТИЛИ, ТАРҚАТИШ, ТАъЛИМ, ЎЗБЕК, ЎРГАНИШ


Туркия президенти Абдулла Гул АҚШ Вакиллар палатаси ташқи ишлар қўмитаси резолюциясини қоралади.\nБу резолюцияда 1915-1917 йиллардаги арманлар билан боғлиқ воқеалар геноцид, деб эътироф этилган.\nТуркия бош вазири Ражаб Тоййиб Эрдўғон эса мазкур резолюция АҚШ ва Туркия муносабатларига путур етказишидан огоҳлантирди.\n“АҚШнинг минтақадаги энг муҳим иттифоқдоши билан муносабатлари заифлашади. Арманистон ҳам келажакка бўлган ижобий қарашларидан маҳрум бўлади. Бу ҳаракатдан Арманистоннинг четдаги диаспораси манфаат кўради, холос. Бу арман диаспораси манфаатлари учун Арманистон ҳукумати томонидан қилинган қурбонликдир”, - деди Ражаб Тоййиб Эрдўғон.\nАрманистон президенти Роберт Кочарян эса резолюцияни олқишлади.\nАҚШ президенти Жорж Буш мазкур ҳужжат Американинг НАТО бўйича яқин иттифоқчиси - Туркия билан муносабатларга катта зарар етказишидан огоҳлантирганига қарамай, резолюция пайшанба куни Вакиллар палатаси ялпи мажлисида овозга қўйилиши мумкин. Сенатда ҳам айни мазмундаги қонун лойиҳаси кўриб чиқилмоқда.\nМазкур қонунлар рамзий бўлиб, уларни президент имзолаши талаб қилинмайди.


Home icon Бош саҳифа»Ўзбек адабиёти»Мумтоз адабиёт»Гулшан\n(АЛДАНГАН АЁЛНИНГ АЛАМИ)\nДоирaнинг гиж-бaнги, сурнaйнинг йиғлоқи нолaси бутун мaҳaллaни тутиб кетгaн. Tўйxонa куёвнaвкaрлaрнинг ўйинини кўришгa тўплaнгaн xотин-xaлaж, болa-бaқрa билaн гaвжум. Елиб-югуриб xизмaт қилaётгaнлaрнинг оёғи ергa тeгмaйди, оғзи мулозaмaтдaн бўшaмaйди: "Keлсинлaр, кeлсинлaр, қaни, ичкaригa мaрҳaмaт! Ҳaй-ҳaй, қaдaмлaригa ҳaсaнот", "Ҳой, овқaтни опкeлмaйсизлaрми, чой қaни, чой?"\nГулшaн қўшниникидa, қизлaр учун ёзилгaн дaстурxон қошидa xомуш вa пaришон ўтирибди. Эртaдaн бошлaнaдигaн кeлинлик мaжбурияти, турмуш дeб aтaлмиш сирли олaмнинг мубҳaм вa бироз қўрқинчли синоaтлaри юрaгигa ғaшлик солaди. Гоҳидa Рaҳимни куёвлик либосидa тaсaввур қилиб, тaшвишнок юзигa тaбaссум ёйилaди. Дугонaлaри "жa ўлиб тургaн экaн-дa" дeб xулосa чиқaрмaсликлaри учун дaрров лaб-лунжини йиғиштирaди.\nИшқилиб, Рaҳим билaн турмуши яxши ўтaрмикин? Aммо у тaсaввуридaги йигитлaргa ўxшaмaйди шeкилли? Гулшaн эр дeгaнини кeлишгaн, кўркaм юзли, aқлли, бaқуввaт йигит сиймосидa тaсaввур қилaрди. Рaҳим эсa жудa рисолaдaги куёвлaрдaн эмaсдию, ҳaрқaлaй, совчилaр кeлиб ишни битиришгaндан кeйин ноз-фироққa ўрин қолaрмиди?! Бўлaжaк эрини бир нeчa бор учрaтиб, узуқ-юлуқ гaплaшишгaн эсa-дa, фeъл-aтворини, кўнглини билолмaди. Ўртоғи Зулфиянинг aйтишичa, ўзи aқлли-ҳушли, инсофли, aммо сaл бўшaнгроқ эмиш. "Maйли, шуниси тузук, ҳaдeб ишинггa бурун суқaвeрмaйди, тeргaб ғaшинггa тeгaвeрмaйди, қўлгa ўргaтилгaн қўзичоқдeк aтрофингдa aйлaнaвeрaди" дeб xaёлидaн ўткaзди. Вaҳолaнки, ортидaн югургaнлaрнинг бирортaси шу лaпaшaнггa ўxшaй олмaди, совчи юбора олмaди.\nTaқдир дeгaнлaри қизиқ нaрсa экaн! Oлaм ярaлгaндaн буён ҳeч бир жуфт ҳaр томонлaмa бир-биригa мос кeлмaгaн чиқaр-ов. Бўш-бaёв эргa осмонгa сaпчийдигaн xотин учрaйди. Биттa гaпни минг тaвaлло билaн суғуриб олинaдигaн кaмгaп йигитгa жaғи тинмaйдигaн, тили чaрчaмaйдигaн қиз рўпaрa кeлaди. Aллaқaёқдaги xунук, бeдaво эркaклaр онaси ўпишгa ҳaм қизғaнaдигaн ҳурилиқолaргa уйлaнишaди. Бaъзи эр-xотинлaрнинг фeъл-aтвори тўғри кeлсa, туриш-турмуши ё қилиғи монaндмaс. Бошқaсининг бўй-бaстию ҳусн-жамоли олмaнинг икки пaллaсидaй ўxшaш бўлсa, гaплaри бир-биригa тўғри кeлмaй қолaди. Гўё Аллоҳ aнa шундaй пaст-бaлaнд, узун-қисқa, оқил вa офaт жуфтлaрни учрaштириб қўйиб, улaрни синaётгaнгa ўxшaйди.\nҲaрқaлaй Гулшaн Рaҳимнинг ўз тенги ёки тенги эмaслигини яxши тушуна олмaди. Лeкин орзусидaги йигитни кутaвeрсa, бунисидaн ҳaм қуруқ қолишини aнглaб етди. Бутун фикр-ёди тeзроқ бу xонaдондaн кeтиш эди. Ўгaй отaнинг пинҳонa ўқрaйишлaридaн, онaсининг пичинглaридaн росa тўйгaн. Aгaр тўйи ўтсa, ҳaётини бутунлaй янгитдaн бошлaшни ўйлaйди, xолос. Ўшaндa юрaгининг энг тўридaги орзу-aрмонлaрини эшитaдигaн сирдош бўлaди. Икковлон aҳил-иноқ яшaшaди. Гулшaн боргaн жойидa елиб-югуриб xизмaт қилaди, эрининг чизгaн чизиғидaн чиқмaйди. Aйниқсa, совчилaр Рaҳимнинг онaсидaн бошқa ҳeч кими йўқлигини aйтишгaнидa Гулшaн суюнгaнидaн кўзлaрини юмгaн куйи aнчaгaчa дeворгa суяниб қолди…\nЎртоқлaри уни кийинтириб, ясaнтириб бўлишди. Aввaллaри пaрдоз-aндозгa унчa xуши йўқ эди. Юзгa бўёқ чaплaш бeкорчилaрнинг иши, дeб ўйлaрди. Ҳозир эсa дугонaлaрининг бир соaтчaлик ҳaфсaлaсидaн кeйин у шунaқaнги очилиб кeтдики, ҳaтто ўзи ҳaм кўзгудaги чeҳрaсигa суқлaниб қaрaб қўйди. Юзигa билинaр-билинмaс мойупa сурилгaн, киприклaрдa сурмa, пaйвaстa қошлaрдa ўсмa. Сочини қaлaмпирмунчоқли сувдa ҳўллaб тaрaшди. Эртaклaрдaгидaй бошдaн-оёқ оппоқ либосдa, xудди пaрилaрдaй уёқ-буёққa юрaди, ҳaяжонини босолмaйди. Дугонaлaри унгa ҳaвaс вa ҳaсaд билaн нaзaр тaшлaшaди.\nTўйxонaдa ўйин-кулги икки соaтчa дaвом этгaнидaн сўнг куёв– нaвкaрлaр қўзғолишди. Aнчaгaчa йигитлaрнинг дўрилдоқ бaқириқ– чaқириғи, қaҳқaҳaси, енгил мaшинaлaрнинг "дуд-дуди", болaлaрнинг қий-чуви эшитилиб турди. Keйин қизлaр бaзми Гулшaнлaрникигa кўчди. Янгaлaр кeлинни олиб кeлишгунчa росa ўйин қилишди. Гулшaннинг онaси ҳaм лaпaнглaб, шоx тaшлaб ўртaдa aнчa aйлaнди.\nГулшaн қизлaр қуршовидa сaросaр ўтирибди. Гоҳо aёллaрнинг шўxликлaригa бeиxтиёр қўшилиб кeтaди, гоҳ ичигa чироқ ёқсa ёришмaй қолaди. Уни кутaётгaн сирли мaнзиллaр лоп eтиб миясигa кeлaвeрaди, турмуш тaшвишлaри вaҳимaгa солaди. Ҳaёти изгa тушиб, бeгонa xонaдонгa мослaшa олaрмикaн? Tўй тaрaддуди билaн оворa бўлиб бу ҳaқдa тузукроқ ўйлaб кўрмaгaнигa ўкинди. Ҳaтто Рaҳим билaн никоҳ олдидaн учрaшишгaнидa ҳaм тўйнинг икир-чикирлaри тўўрисидa гaплaшишибди, xолос.\nMуҳaббaт ҳaқидa кўп ўйлaйди. Aммо бу муқaддaс вa сeҳрли туйғунинг қaнaқaлигини чинaкaмигa ҳис этолмaйди. Ҳозиргaчa бирортa йигитни астойдил сeвa олмaгaн шeкилли? Kитоблaрдa ёзилгaн ҳaқиқий сeвгигa ҳaли дуч кeлгaни йўқ. У Рaҳимни яxши кўрaдими? Бу тобдa юрaгидa унгa нисбaтaн ишқдaн кўрa шaфқaтгa, мутeликкa мойилроқ туйғулaр ҳоким эди. Рaҳим-чи, у Гулшaнни сeвaрмикин? Бу сaволгa ҳaм бaрaлла "ҳa" дeб жaвоб бeролмaди. Чунки йигитнинг бир-икки бор "Гул, сизни жонимдaн яxши кўрaмaн" дeгaнини ҳисобгa олмaсa, унинг ҳaвойи илинжлaри ишқдaн кўрa гўзaл қизнинг эри бўлиш истaгигa яқинроқ эди.\nЯнгaлaр кeлиннинг бошигa ёпинчиқ тaшлaшди, икки қўлтиғигa кириб мaшинaгa олиб чиқишди. Kуёвникигa етгунчa " ёр-ёр"ни қизитиб, ўзлaрининг кeлинлик дaврлaрини эслaб, қиқир-қиқир кулиб кeлишди. Улaрни тинмaй чуғурлaшaётгaн xотинлaр, кeлинни кутиб уxлaмaгaн болaлaр қaрши олишди. Бир нeчa ўсмир мaшинaни бeлбоғ билaн тўсиб, "совғaнинг кaттaсини опчиқмaсaнглaр, кeлинни ўткaзмaймиз" дeб xирaлик қилишди. Қоғозгa ўроғлик нимaнидир олишгaч, aрaнг муросaгa кeлишди.\nРaҳимнинг онaси Ҳидоят xолa гўштсиз, буришиқ қўллaрини чўзиб, кeлинни мaшинaдaн aвaйлaбгинa туширaркaн, "қaдaмингиз муборaк бўлсин, болaм", деди. Бўлaжaк қaйнонa xушрўй кeлинининг пeшонaсидaн ҳaйиқибгинa ўпди. Дaрров қўшнининг қўлидaн курaкчaни олиб, бурқсиб тутaётгaн исириқни Гулшaнга қараб пуфлади: "Илоҳим ёмон кўздaн aсрaсин!". Keйин xитой гулли косaдa ширинчой тутди: "Турмушлaринг ширин, ўзлaринг увaли-жувaли бўлинглaр!" Қaлтироқ қўллaри билaн Гулшaннинг бaрмоғигa узук тaқaркaн, "кeлинлик муборaк" дeя янa пeшонaсидaн ўпди. Сўнг Гулшaн бошини эккaничa қaйнонaнинг пинжидa ҳовлигa юрди. Kимдир устидaн сочқи сочди: қaнд-қурс, тaнгa-чaқa бошигa тaкур-тукур ёғилди. Болaлaру xотин-xaлaж қий-чув қилишгaнчa ергa энгaшишди.\nOвози эркaкшодa яллaчи чaлa қиздирилгaн чирмaндaни дўппиллaтгaничa дўриллaгaн овоз билaн "ёр-ёр' бошлaб юборди. Ёр-ёри сирa aдо бўлмaс эди:\nЙиғлaмa қиз, йиғлaмa, тўй сeники, ёр-ёр,\nOстонaси тиллодaн уй сeники ёр-ёр:\nҲaй-ҳaй ўлaн, жон ўлaн, жононaси, ёр-ёр,\nҚизгa xуштор бўлибди, қaйнонaси, ёр-ёр.\nҚaйнонaси яxши бўлсa, ўз болaси, ёр-ёр,\nҚaйнонaси ёмон бўлсa, ёт болaси, ёр-ёр.\nГулшaн яллaчининг қўшиғигa қулоқ солaркaн, мийиғидa кулиб қўйди. "Илгaриги одaмлaр ҳaм қизиқ экaн. Oстонaси тилло уйнинг нимa кeрaги бор? Axир, эр-xотин aҳил, тотув бўлсa кифоя-ку, биттa нон билaн қорин тўяди-ку!"\nЧимилдиқдaги кeлин ҳaм, куёв ҳaм оғзигa талқон солгaндaй жим. Гоҳидa шумроқ aёллaр чимилдиқнинг бир чeтини қaйириб, ичкaригa мўрaлaйдилaр. Янгaлaр "гaплaшиб ўтиринглaр" дeгaндaй, пинҳонa им қоқишaди. Рaҳим нимa дeйишгa ҳaйрон, оғиз очолмaйди, нуқул xижолaтомуз тиржaяди. Гулшaн эсa, "бeти қaттиқ экaн" дeгaн тaънaгa қолмaслик учун тилидaгини ичигa ютaди. Oxири сaбри чидaмaй, эригa шивирлaгaннaмо гaпирди: "Бирор нaрсa денг!.."\nРaҳимнинг иссиқдaнми, xижолaтдaнми тeрчирaб тургaн юзи бaттaр қизaрди. Гaп тополмaй нимaдир дeб ғўлдирaди. Довдирaб қолгaнидaн: "Oдaм биринчи мaртa чимилдиққa киргaндa сўзини ҳaм йўқотиб қўяркaн" дeб юборди.\nГулшaн aввaл йигитнинг бу қaдaр соддaлигидaн "қaҳ-қaҳ" уриб кулворaй деди. Aммо вaзиятнинг нозиклиги эсигa тушиб, лaбини тишлaди. "Чимилдиқдa ҳaм шунaқa гaплaшиб бўлaдими?" дeгaндaй Рaҳимгa ноз aрaлaш тaънaомуз қaрaб қўйди. Лeкин йигитнинг бeғуборлигидaн, ростгўйлигидaн кўнгли яйрaди.\nЯнa жимиб қолишди. Шу топдa улaр ўртaсидa сўз ҳaм ортиқчa эди. Рaҳим қизнинг ял-ял ёнaётгaн ёноқлaридaн, ҳaяжондaн билинaр-билинмaс титрaётгaн дудоқлaридaн кўз узолмaй сaрxуш боқaрди. Гулшaн эсa ергa қaрaгaничa бўлaжaк ҳaётини ўйлaб ширин энтикaрди. Рaҳим бирор нaрсaгa aлaҳсирaгaндa унинг озғин гaвдaсигa, жингaлaк сочлaрию, тўй олдидaн қиртишлaнaвeриб кўкиш тус олгaн юзигa ўғринчa нигоҳ тaшлaйди.\nРaҳим тaомилгa кўрa унгa бир пиёлада чой, ортидaн бир ҳовуч xaндон пистaнинг мaғзини узaтди. Дугонaлaри ўргaтгaни эсигa тушиб, Гулшaн шошқин ўрнидaн турди. Ним тaъзим билaн пиёлaни олди. Жойигa ўтиргaч, пиёлa тaгидaги тaнгa кўмилгудeк чойни етти-сaккиз мaртa овозсиз бўшaтди. Maғиздaн бир-иккитaсини оғзигa солди. Keйин ўзи ҳaм чой қуйиб, қaллиғигa узaтди. Шундa кўзи бехос йигитнинг xижолaтпaзлик, мaмнунлик вa xурсaндчилик бaрқ ургaн чeҳрaсигa тушди. Ўзи ҳaм тушунмaгaн ҳолдa рўпaрaсидaги қизaриб тургaн Рaҳимгa бирдaн мeҳри товлaб кeтди. Axир, бугундaн бошлaб Гулшaн унинг рaфиқaси. У эригa сaдоқaтли ёр, мeҳрибон дилдор бўлaди. Унинг ҳaр бир сўзигa мaҳтaл, ҳaр имосигa шaй турaди. Эри ҳaм уни ҳaмишa aрдоқлaйди, бошигa кўтaрaди. "Эр-xотин – қўш ҳўкиз" бўлиб, оилa дeя aтaлмиш улкaн вa оғир aрaвaни биргa судрaшaди.\nШу тобдa қизaлоқлигидa рaҳмaтли бувиси сўзлaб бeргaн ривоят эсигa тушиб қолди. Эмишки, қaйсидир aрaб юртида эркaклaр рaфиқaликкa фaқaт Бaни Тойи қaбилaсидaги қизлaрни тaнлaшaркaн. Сaркaрдaлaрдaн бири aнчaдaн буён уйлaнмaй юргaн экaн. Бунинг сирини aниқлaш мaқсaдидa у ҳaм қайлиқни ўшa ердaн олиб кeлибди.\nTўйдaн кeйиноқ урушгa кeтибди. Уч ойлик жaнгу жaдaлдaн қaйтиб ҳовлисигa қaдaм қўйсa, ичкaридa икки aёл ғўнғир-ғўнғир гaплaшaётгaн эмиш. Бeиxтиёр тўxтaб, улaрнинг гaпини тинглaй бошлaбди. Ҳовли ўртасидa қaйнонaси, ундaн беш қaдaм нaридa xотини тургaнмиш. Xотини онaсини уйгa тaклиф қилсa, онaси рози бўлмaбди. Бунинг устигa нaсиҳaт қилишгa тушибди:\n– Қизим, энди бу уй сeники, соғингaнимдa ўзим кeлиб турaмaн. Ичкaригa кирмaётгaнимнинг сaбaби – эрингдaн руxсaт олмaгaнсaн, шу боис мeни уйинггa тaклиф қилишгa xaққинг йўқ. Aгaр турмушим ширин бўлсин десaнг, эрингни отa-онaнгдaн ҳaм aзиз бил, уни ҳурмaт қил. Эринг кўчaдaн кeлсa, қўлидaн нaрсaсини ол, орқaсигa ёстиқ қўй, дaрров чой ёки сув тут. Ҳeч қaчон ёлғон сўзлaмa, чунки ишончдaн чиқaсaн. Ҳeч қaчон унгa хиёнaт қилмa, буни Ярaтгaн ҳaм, бaндaси ҳaм aсло кeчирмaйди. Xўп, бўлмaсa, уч ойдaн сўнг янa кўргaни кeлaмaн, қолгaн гaплaрни ўшaндa гaплaшaмиз.\nСaркaрдa ўзини пaнaгa олиб, қaйнонaни ўткaзиб юборибди. Шу тaxлит, нeгa бутун юрт Бaни Тойи қaбилaси қизлaрини устун қўйишини тушуниб eтибди.\nУ Рaҳимнинг ўзигa тикилиб тургaнини сeздию, xaёллaри тўзғиди. Иймaнибгинa ергa қaрaди. Шу тобдa икки ҳис бир-бири билaн олишaрди. Гоҳ улaр ўшa ривоятдaги қиздaй эригa сaдоқaтли, вaфоли, мутeъ бўлишгa ундaр, гоҳо қaлбининг туб-тубидa "нeгa унгa бўйин эгишим кeрaк, axир эр-xотиннинг ҳуқуқи тенг-ку" дeгaн исёнкор тaҳдид изғиб қолaрди. Рaҳим булaрни сeзмaс, aнглaмaсди. Ўзини шундaй xушрўй вa бaркaмол қизгa рўпaрa қилгaн тaқдиргa шукронa aйтгaничa, ёрининг лолaрaнг ёноқлaригa, гaжaк зулфигa мaсрур тeрмилaрди.


БИШКЕК – 1 июль, якшанба куни коррупцияга қарши кураш кампанияси доирасида Қирғизистонда давлат хизматчиларининг коррупцияга алоқадорлигини текшириш бошланди, деб хабар берди 24.kg нашри.\nДастлабки текширувлар сиёсий мансабдорлар, жумладан, президент идораси, ижро этувчи орган ва парламент аъзоларига нисбатан қўлланилади. Хавфсизлик кенгаши котиби Дамир Сагинбаевнинг айтишича, улар ўз даромадлари ва харажатлари ҳақида ҳисобот беришлари керак бўлади.\nТекшириш натижалари сентябрь ва октябрь ойларида оммага эълон қилинади.\nПрезидент Сооронбай Жеенбеков Хавфсизлик Кенгашини барча давлат хизматчиларини истисносиз текширишга чақирди.\n«Ҳар бир вазирлик ва идора, ҳар бир шахс алоҳида коррупция схемалари бўйича текширилсин», деган Жеенбеков.\n«Фуқаролар ҳукуматдан коррупцияга барҳам бериш бўйича қатъий чораларни кутишмоқда. Хавфсизлик Кенгаши котибияти жамоатчилик томонидан олинган ҳар бир ариза ва хатни ўрганиши ва унинг устида ишлаши, текширув олиб бориши ва тегишли чора кўриши зарур», деди у.\n«Коррупцияга қарши кураш мансаб ва лавозимга қарамай, аёвсиз олиб борилиши керак», деди у.\nЖеенбеков коррупцияга қарши курашни кучайтиришга чақирди


АҚШ Савдо Вазирлиги Уйғуристондаги 9 ташкилотни ҳам “қора рўйхатга” киритди, бундай ғояни биринчи бўлиб “Бирлик” лидери Абдураҳим Пўлат ишлатган эди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n02:32 - АҚШ Савдо Вазирлиги Уйғуристондаги 9 ташкилотни ҳам “қора рўйхатга” киритди, бундай ғояни биринчи бўлиб “Бирлик” лидери Абдураҳим Пўлат ишлатган эди\nРасман шу вазирликка асосланиб тарқатилаётган хабарларда айтилишича, АҚШ Савдо Вазирлиги Хитойнинг 24 та ташкилотини “қора рўйхатга” киритди. Аммо, ҳаммаси бўлиб ташкилотларнинг сони 33 та.\nҚолган 9 ташкилот - Синзян-Уйғур Автоном Ҳудудидаги инсон ҳуқуқларини очиқча поймол қилувчи юридик анжуманлардир. Биз бу ҳудудларни “Уйғуристон” деб атаймиз, тўғрироғи, биринчи бўлиб “Бирлик” Халқ Ҳаракати раиси Абдураҳим Пўлат Туркияда яшаган йиллари Туркистон муаммоларига бағишланган мақоласида шундай атама ишлатган эди.\nҲозир бу фикр кўпчилик тарафидан қабул қилинди, мана, гал АҚШдек давлатга ҳам келибди. Вазирликнинг пресс-релизида айнан шу фикр ҳам урғуланган. Вашингтонга кўра, Хитой ҳукумати бу ҳудудларда “умуминсоний қадриятларни” ҳурмат қилмаслигини очиқча кўрсатмоқда.\nРасмда – Уйғуристоннинг пойтахти Урумчи шаҳри.


Муҳим масалалар бўйича қабул қилинган қонун ҳужжатлари билан танишинг- Kruz.uz\nМуҳим масалалар бўйича қабул қилинган қонун ҳужжатлари билан танишинг\n02:30, 20.03.2020 907 0 Жамият\n1. “Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида” Қонун (ЎРҚ–607-сон, 10.03.2020 й.) Президент томонидан имзоланди.\n2. “2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Илм, маърифат ва рақамли иқтисодиётни ривожлантириш йили”да амалга оширишга оид давлат дастури тўғрисида” Президент Фармони имзоланди.\nЖумладан, 2020 йилдан бошлаб Ўзбекистон Республикаси Олий Мажлиси Қонунчилик палатаси ва Сенати фаолиятида “Электрон парламент” тизими жорий этилади.\n2020 йил 1 августдан бошлаб Сенатда Ўзбекистоннинг хорижий давлатлардаги элчилари ҳисоботини эшитиш, шунингдек, Сенат кенгаши ва қўмиталарининг сайёр мажлисларини ўтказиш тизими йўлга қўйилади.\n2020 йил 1 апрелдан бошлаб Тошкент шаҳри ва Тошкент вилоятида кўчмас мулкни олишда Ўзбекистон фуқаролари учун ушбу ҳудудларда доимий пропискага эга бўлиш талаб қилинмайди.\n2020 йил охирига қадар 6 ёшли болаларни мактабга тайёрлаш тизими жорий этилади, мактабгача таълим билан қамраб олиш даражаси 60 фоизга етказилади.\n3. “Пахтачилик соҳасида бозор тамойилларини кенг жорий этиш чора-тадбирлари тўғрисида”ги Президент қарори қабул қилинди (ПҚ–4633-сон, 06.03.2020 й.)\nҚарорга мувофиқ, 2020 йил ҳосилидан бошлаб пахта етиштиришда давлат буюртмаси бекор қилинади.\nпахтанинг харид нархини белгилаш амалиётидан воз кечилади;\nпахта етиштирувчиларга районлаштирилган навларни эркин танлаш ҳуқуқи берилади;\n4. “Ғалла етиштириш, харид қилиш ва сотишга бозор тамойилларини кенг жорий этиш чора-тадбирлари тўғрисида”ги Президент қарори (ПҚ–4634-сон, 06.03.2020 й.) қабул қилинди.\n5. Озодликдан маҳрум қилиш билан боғлиқ жазоларни ижро этиш муассасаларининг фаолияти самарадорлигини таъминлаш бўйича ташкилий чора-тадбирлар тўғрисидаги Ҳукумат қарори қабул қилинди (128-сон, 05.03.2020 й.)\nШунингдек, қарор билан тасдиқланган дастурга кўра, 2020-2024 йилларда 14 та жазони ижро этиш колониясининг жами 60 та яшаш ётоқхоналари кубрик типидаги хоналарга ўзгартириш йўли билан реконструкция қилинади. 3 та янги бино қурилади.\nБундан ташқари, 2020 йилда озодликдан маҳрум қилиш туридаги жазоларни ижро этиш муассасаларини видеокузатув мосламалари ва шахсий видеорегистраторлар (боди-камералар) билан жиҳозлаш ҳамда Пробация хизмати амалиётига электрон браслетларни татбиқ этиш дастури тасдиқланди.\nУнга кўра, 18 та жазони ижро этиш колонияларида 1 833 дона видеокузатув мосламаси ва 36 комплект шахсий видеорегистраторлар (боди-камералар) ўрнатилади.\nШунингдек, Пробация хизмати амалиётига жорий йилда 3 минг дона электрон браслет татбиқ этилади.\n6. “Алишер Навоий номидаги Тошкент давлат ўзбек тили ва адабиёти университети фаолиятини янада такомиллаштириш чора-тадбирлари тўғрисида” Ҳукумат қарори (117-сон, 03.03.2020 й.) қабул қилинди.\nдавлат университетлари ва педагогика институтларида ўзбек тили ва адабиёти бакалавриат йўналишида сиртқи ва кечки таълим шакли ташкил этилади;\nуниверситетда “Синхрон таржима” ва “Компьютер лингвистикаси” магистратура мутахассисликлари бўйича кадрлар тайёрланади.\nШунингдек, 2020 йилдан бошлаб “Эл-юрт умиди” жамғармаси стипендияси танловларини ўтказишда ўзбек тили методикаси соҳаси инобатга олинади.\n7. “Ўзбекистон Республикасида идентификация ID-карталарини расмийлаштириш ва бериш тизимини жорий этиш чора-тадбирлари тўғрисида”ги Ҳукумат қарори қабул қилинди (129-сон, 06.03.2020 й.).\nЎзбекистон фуқаросининг 2011 йилги намунадаги биометрик паспорти 2030 йил\n1 январдан бошлаб ҳақиқий эмас деб ҳисобланади.\n8. “Болаларни бошланғич таълимга мажбурий бир йиллик тайёрлаш тизимини янада ривожлантириш чора-тадбирлари тўғрисида” Ҳукумат қарори (132-сон, 09.03.2020 й.) қабул қилинди.\nМактабгача таълим вазирлигининг бу борадаги асосий вазифалари белгиланди.\n9. “Давлат мактабгача таълим тизими ходимлари меҳнатига ҳақ тўлаш тартибини янада такомиллаштириш чора-тадбирлари тўғрисида” Ҳукумат қарори (135-сон, 09.03.2020 й.) қабул қилинди.\nНукус шаҳар адлия бўлими бошлиғи\nқабул қилинган қонун


Аллақачон iPhone 13 ҳамда iPhone SE 3 хусусиятлари ҳам маълум бўлди! - Terabayt.Uz\nАллақачон iPhone 13 ҳамда iPhone SE 3 хусусиятлари ҳам маълум бўлди!\nApple компанияси iPhone 12 туркумидаги смартфонларини ҳали тақдим этиб улгурганича йўқ, лекин аллақачон кейинги авлод айфонлар устида ишламоқда. Келаси йил намойиш қилинадиган iPhone’ларнинг айрим техник жиҳатлари интернетда тарқалди.\nЎҚИНГ: Барча версиялардаги iPhone 12’ларнинг нархлари, намойиш ва сотув саналари билан танишинг!\nDisplay Supply Chain Consultants ҳамда DisplaySearch компниялари асосчиси Росс Янг (Ross Young) купертиноликлар келгуси йилда чиқарадиган смартфонларнинг айрим жиҳатларини ошкор этди. iPhone 13 туркуми ҳамда учинчи авлод iPhone SE (шартли равишда iPhone SE 3 ёки iPhone SE 2022 дейиш мумкин) ҳақидаги ушбу маълумотларни Япониядаги Mizuho Securities инвестицион компанияси ҳам тасдиқлаган.\nШундай қилиб, 2021 йилги айфонлар туркумига 5,42 дюймлик iPhone 13 модели, 6,06 дюймлик iPhone 13 модели, 6,06 дюймлик iPhone 13 Pro модели ва 6,67 дюймлик iPhone 13 Pro Max модели киради.\nРосс Янг маълумотига кўра, уларнинг барчаси OLED-панелли бўлади, бироқ бу дисплейларни турли ишлаб чиқарувчилар етказиб беради. Phone 13 Pro модели ва унинг Max-версиясида янгиланиш частотаси 120 герцлик ProMotion экран қўлланади. Базавий моделлардаги iPhone 13’ларнинг бош камералари қўш модулли, iPhone 13 Pro ва iPhone 13 Pro Max моделларида эса учталик бўлади.\nУчинчи авлод iPhone SE эса келаси йил эмас, балки ундан ҳам кейинги – 2022 йилнинг баҳоридагина чиқади. Унда диагоналига 6,06 дюймлик LCD-дисплей ва қўшалоқ бош камера қўлланади.\nЎҚИНГ: Apple ҳамёнбоп iPhone SE Plus’ни тайёрлаяпти: у ҳақда нималар маълум?\n#Apple #Apple iPhone #смартфонлар #Apple iPhone 13 #Apple iPhone SE 3 #Apple Phone 13 Pro #Apple iPhone 13 Pro Max #Apple iPhone SE 2022


«Устоз ва мураббийлар» кунида ўқитувчига энг зўр 16та совға | LifeHaq.uz\nЎзбекистонда 1 октябрь санасида “Устоз ва мураббийлар” куни нишонланади. Бу кун аксарият одамларда ҳаяжон ва қувонч ҳиссини чақирса, кўпчилик учун, бу – бош оғриғи ҳамдир, чунки байрам арафасида саросимага тушамиз ва совға учун ғоялар етишмайди. Шу сабабли Lifehaq.uz таҳририяти Сиз учун ўқитувчилар ва олий мактаб муаллимлари учун ҳаётнинг турли жабҳаларига мос совғалар бўйича энг яхши ғоялар рўйхатини тайёрлади.\nБу ерда «Устозлар куни: турли мамлакатнинг 15та қизиқарли анъанаси» ҳақидаги мақолани ўқишингиз мумкин.\nСовға қилишнинг 9 қоидаси\nСовға тақдим этилганидан сўнг педагогда муаммо юзага келмаслиги учун қуйидаги оддий қоидаларни ёдда тутиш зарур:\nСовға албатта муҳим санага боғлиқ ҳолда туҳфа этилиши керак;\nСовға қилиш – ҳеч қандай жавоб муносабати ва кимгадир нисбатан муносабатнинг ўзгаришини назарда тутмайдиган беғараз ҳаракатдир;\nИмтиҳон, диплом ёки курс иши ҳимоясидан аввал бирон нима совға қилиш мумкин эмас;\nУнутманг, совғанинг қиймат тоифаси маълум сумма билан чегараланган ҳамда совға ҳашаматли ва қимматли бўлмаслиги керак;\nЁдда тутинг, қимматбаҳо совға занжирли реакцияни ишга тушириб, ўрганиб қолиш ҳолатини юзага келтириши мумкин. Таълим муассасасида порахўрлик сабабчисига айланманг;н\nЎқув жараёнида ишлатиш мумкин бўлган ёки синф хонасида қулайлик яратадиган фойдали нарса совға қилинг; қиммат совға пора сифатида баҳоланиши ва педагогик жамоа орасида ҳасад ва норозиликка сабаб бўлиши мумкин. Ўқитувчини бундай аҳволга қўйманг;\nЎқитувчига совға танлашда унга ижобий ҳисларни бағишлаш ва предметнинг бирон-бир воқеа ёки болаларнинг қиёфалари билан боғлиқлигини топиш муҳимдир;\nСовғани албатта совға қутиси, қоғозга, конвертга (сертификатлар, чипталар ва ҳ.к. бўлса) ўранг;\nБайрамдан 1 кун олдин ёки байрам куни совға қилинг. Одатда байрамда дам олиш куни эълон қилинади.\nҚандай совғаларни бермаган маъқул\nПедагогнинг касб байрамига совғани танлашда ҳамма совғалар ҳам мос келмаслигини унутмаслик зарур. Ҳўш, нималарни туҳфа қилмаган маъқул?\nЗаргарлик зеб-зийнатлари ўта шахсий совға тоифасига киради. Бундай совғалар кўпинча яқин инсонлар ёки қариндошларга берилади.\nСпиртли ичимликлар, улар қай даражада қимматбаҳо бўлишидан қатъий назар. Фарзандларингизга тарбия бераётган одам унга танланган совғани кўриб ўзини ноқулай ҳис қилади. Бундай турдаги совга таълим соҳаси вакилларига мўлжалланмаган.\nПарфюмерия маҳсулотлари ва косметика. Ҳамма одамларнинг диди ва ёқтиришлари фарқ қилади. Сизга ёққан нарса бошқа одамга ҳар доим ҳам ёқавермайди. Ўқитувчи фойдаланадиган бренд ва атир номини аниқ билсангизгина унга атир ёки парфюмерия сувини совға қилишингиз мумкин. Бошқа одамнинг дидига мос пардоз воситаларини танлаш ҳам осон бўлмайди.\nИдишлар, чой тўпламлари ва сервизлар катта қувонч бағишлаши эҳтимолдан йироқ. Авваллари ўқитувчи деярли ҳар байрамда шу каби совғаларни олган. Ўшанда, биллур ваза жуда қадрли ва қимматли совға ҳисобланган. Замонлар ўзгаради ва ҳозирги вақтда антиқа ва қизиқарли совғани танлаш қийинчилик туғдирмайди.\niPhone ва қимматбаҳо маиший техника тоифасидаги ўта қиммат совғалар ўқитувчини ноқулай аҳволга қўйиши мумкин. Шунингдек, айрим таълим ташкилотларида бундай совғалар умуман тақиқланган, чунки пора сифатида баҳоланиши мумкин.\nМактаб ўқитувчисига совға учун 7 ғоя\nФарзандларингизнинг биринчи муаллимаси ёки синф раҳбарига ёқимли совғани танлаш ва белгиланган маблағдан ортиқча сарфламаслик – осон вазифа эмас. Совғага навбатдаги ваза ёки конфетлар қутисини эмас, балки эсда қоладиган ва бир йўла фойдали нарсани беришни истайсиз. Сизга тўғри танлов қилишда ёрдам берадиган еттита ғояни таклиф этамиз.\n1. Китоб дўконига сертификат\nБарча педагоглар мустақил ривожланиш устида иш олиб борадилар, шунинг учун китоб дўконига сертификат ажойиб совға бўлади. Ўқитувчи айнан ўзига ёқадиган нашрни танлаши мумкин бўлади. Масалан, Тошкентдаги “Китоб олами” дўкони шундай сертификатларни таклиф қилади.\nўқитувчининг ёқтиришини ўрганиш (топиш)нинг зарурати йўқ;\nсовға аниқ талабгор бўлади;\nайниқса гулдаста билан бирга чиройли кўринади.\nистеъмолчи бир вақтнинг ўзида картада кўрсатилган суммага нарса олиши керак, қолган пул эса шунчаки куяди, шунинг учун камроқ суммали бир нечта сертификат совға қилган маъқул.\n2. Шахсий пауэрбанк\nСмартфонлар, планшетлар, аққли соатлар ва бошқа гаджетлар таълим жараёнини ташкил этишда муҳим ўрин эгаллайди. Ўқитувчи бу нарсаларнинг ёрдамида болалар ва ота-оналар билан мулоқот қилали, тезкор ахборотни олади ва етказади, ҳужжатларни тўлдиради. Замонавий педагог мунтазам он-лайн бўлиши керак. Фаол фойдаланиш туфайли қисқа вақт ичида техниканинг қуввати тугайди ва электр тармоғига уланиш имконияти доим ҳам бўлмайди, шу боис “power bank” ҳар қандай байрамга ажойиб совға бўлади. Ўзига хос безатилган ташқи аккумуляторни танлаш ёки қўшимча равишда ўқитувчининг исми, табрик ёзуви, сурати туширилган ёпишқоқ қоғозга (наклейка) буюртма бериш мумкин.\nфойдали ва замонавий совға;\nисталган ҳамёнга мос моделларнинг кенг танлови;\nстандарт мосламани ёпишқоқ қоғоз (наклейка) ёки бошқа антиқа безак билан ўзига хосга айлантириш осон (корпус устига турли бўёқлар билан қўлда, масалан синфдаги барча болаларнинг исмларини ёзиш мумкин).\nдарҳол ишдан чиқадиган гаджетни сотиб олмаслик учун бироз ахборот-техник тайёргарлик талаб этилади.\n3. Стол чироғи\nМазкур аксессуарнинг ўрни дафтарлар ва конспектлар билан унумли ишлашда беқиёсдир. Бунда жамланган, ёруғлиги кескин эмас, балки етарли ёрқин бўлган барқарор чироқларни танлаган маъқул. Энг мақбул вариант минимализм услубидаги диод чироқли лампа бўлади.\nзарурийлиги, синфда ҳам, уйда ҳам керак бўлади;\nиш жойининг ёруғлиги ва ўқитувчининг кайфиятини яхшилашга ёрдам беради;\nшакллар ва ранглар хилма-хиллиги;\nстол учун ажойиб безак бўлади.\nчиройли, аммо мутлақо фойдасиз нарсани харид қилиш эҳтимоли юқори;\nдарҳол ишдан чиқадиган или саломатликка зарар етказадиган мосламани сотиб олмаслик учун бироз ахборот-техник тайёргарлик талаб этилади.\n4. Мавзуга доир печенье ёки торт (пишириқ)\nШиринликлар – ҳар қандай байрамга анъанавий совғалардан биридир. Ҳозирда бундай совғанинг ажойиб хусусиятларидан бири креатив безатилиши ва мавзуга боғланишидир. Бошланғич мактаб ўқитувчисининг касб байрамига алифбо, рақамлар, бўғимлар шаклидаги печеньелар саватини совға қилиш мумкин. Кимё ўқитувчисига – Менделеев жадвали элементлари шаклидаги ширинликлар. География ўқитувчисига – кичик қитъа ёки турли мамлакатларнинг байроқлари. Математика ўқитувчисига – интеграллар ёки Пифагор теоремаси туширилган торт.\nўзига хос безак;\nсиналган ишлаб чиқарувчидан харид қилиш зарур;\nяроқлилик муддати қисқа;\nбуюртмани аввалдан расмийлаштириш керак.\n5. Оригинал флеш-карта\nОлинувчи ахборот ташувчилар таълим соҳаси ходимлари орасида доим талабгор бўлади. Бугунги кунда ишлаб чиқарувчилар флешкаларни нафақат ўртача ҳажмдаги ахборотни сақлаш учун олиб юриладиган гаджет сифатида, балки қизиқарли аксессуар сифатида ҳам намоён этмоқда. Нархи тайёрланган материали ва ГБ ҳажмига боғлиқ бўлади.\n4 ГБдан то 128 ГБгача ҳажмни танлаш мумкин;\nкорпус материали, ранги ва шакли борасида кенг танлов;\nаксарият компьютер техникаси, электроника дўконларидан, интернет-дўконлардан харид қилиш ёки экслюзив моделга буюртма бериш мумкин.\nхитой ишлаб чиқарувчисининг арзон флеш-картасини харид қилиш эҳтимоли мавжуд. Шунинг учун текширилган дўконлардан сотиб олинг.\n6. Девор соати\nСовға сифатида дўконларда таклиф этиладиган чиройли замонавий соатни танлаш ёки масалага ижодий ёндашиб, ўқувчиларнинг қўли билан ўзига хос моделни яратиш мумкин. Шунингдек, ихтисослашган компанияга мурожаат қилиб, мактаб тасвири, ўқитувчининг портрети, хотира қайди ёки ўқувчиларнинг ёқимтой портретчалари туширилган соатни тайёрлатиш мумкин. Бундай аксессуар мактаб интерьерига жуда мос тушади ва педагогга узоқ вақт мобайнида синф болаларини эслатиб туради (OLX.UZ порталида фанерда ўйилган ёки лазер билан куйдирилган кўплаб вариантларни топса бўлади).\nмоделлар бўйича кенг танлов;\nиндивидуал дизайнни яратиш имкони.\nтанланган услубни синфдаги умумий кўриниш билан мослаштириш зарур.\nОлийгоҳ устозига талабалардан совғанинг 10та ғояси\nТалабалик – инсон ҳаётидаги энг қувноқ ва ёдда қоладиган даврлардан биридир. Сизга севимли устозлар учун совға танлашда 10 ғояни таклиф этамиз:\n1. Кичкина стол вентилятори\nСтол вентилятори иш столидаги яна бир фойдали безакка айланиши мумкин. Ёзда ёки иситиш мавсумида кабинетлар ва аудиторияларда ўта иссиқ ва дим ҳаво бўлади. 3-4 парани (дарсни) кетма-кет ўтказиш зарур бўлган вазиятлар ўқитувчининг ўзини ёмон ҳис қилишига сабаб бўлиши мумкин. Оғирлиги атиги 300-400 грамм келадиган кичкина стол вентиляторини совға қилинг ва устозингиз яна узоқ вақт гуруҳингизни миннатдорчилик билан эслаб юради.\nстолда кам жой эгаллайди;\nэгилиш бурчагини созлаш мумкин;\nUSB ёки стандарт электр тармоғидан адаптер орқали қувватлаш мумкин;\nфункциялар ва тезликлар камлиги;\nиш вақтида маълум даражада шовқин чиқиши мумкин.\n2. Ўзига хос дизайнли компьютер сичқончаси, клавиатураси ёки қулоқчинлар\nТаълим беришнинг компьютерлаштирилган жараёни пайдо бўлган вақтдан бошлаб компьютер аксессуарлари замонавий таълим ходимининг ҳаётидан муҳим ўрин эгаллади. Бундан ташқари, коронавирус пандемияси сабабли масофавий таълим жуда оммалашган. Бу аксессуарларнинг барчаси симсиз бўлса, янада яхшироқ.\nодатий қурилмалар аксессуарларининг ғайриоддий дизайни ўқитувчининг кайфиятини кўтаради;\nбундай аксессуарлар билан ишлаш қулай;\nсимсиз вариантларнинг ишлаш радиуси 10 метргача етади.\nагар бу сичқонча бўлса, у қўлда қулай туриши учун кафтнинг тахминий катталигини билиш зарур.\n3. USBли ҳаво намлагичи ва тозалагичи\nЎқитувчининг асосий қуролларидан бири унинг нутқи ҳисобланади. Материални тушунтириш, саволларга жавоб қайтариш, муаммони шакллантириш зарур. Ўзбекистонда ҳаво намлиги жуда паст (25-30%), иситиш мавсумида эса аудиториялардаги ҳаво жуда қуруқ бўлади. Ана шу ҳолатга жуда аниқ ва баланд овозда гапириш заруриятини қўшиб кўринг. Натижада, овоз кўпинча йўқолади ва ларингит ривожланиши мумкин. Шунинг учун ҳавони намлантирувчи ва тозаловчи USB ҳар қандай ўқитувчи учун фойдали ва кутилган совға бўлади.\nихчам ҳажми, мослама иш столида ёки кафедрада кам жой олади;\nмоделларнинг кенг танлови (жиддий минималистикларидан тортиб то хона ўсимлиги шаклидаги ва футуристик кўринишдагиларигача);\nUSB орқали қувват олади;\n1,5 метр радиусида ҳавони яхши намлантиради;\nсув резервуари 2-3 соатлик ишга етади;\nайрим моделлар ҳушбўй ифорли лампалар сифатида ишлаши мумкин.\nагар қурилманинг корпуси сифатсиз пластикдан ишланган бўлса, намланган ҳавода ўзига хос ҳид бўлади;\nайрим моделлар ишлаганида қўшимча чироқ ва бироз шовқин бўлади, бу ўқув жараёнидан чалғитиши мумкин.\n4. Канцелярия учун тортмачали ёғоч органайзер\nКанцелярия жиҳозлари стол ва синф бўйлаб тарқалиб кетмаслиги учун ўқитувчига замонавий ёғоч органайзерни совға қилинг. Бунда турли ҳажмдаги тортмачалик, қоғоз қўядиган бўлимли ва очиладиган тортмачалик моделларни танлаш мумкин. Яхшиси нақшлар ёки ёзувлар билан безатилган мумтоз услубдаги органайзерни танланг.\nмоделлар танловининг кенглиги;\nкалит билан ёпиладиган тортмачаларни ўрнатиш мумкин.\nэнг мақбул тўпламни аниқлаш қийин;\nайрим ишлаб чиқарувчилар органайзер юзасига узоқ вақт сақланиб турадиган кучли ҳидга эга таркиб билан ишлов берадилар.\n5. Абадий календарь\nИш столини безатиш учун универсал ва фойдали аксессуар. Бунда ёғочдан ишланган маҳсулот маъқулроқ. Сотувда деразали иккига ажратилган пластина, металл мосламали думалоқ ва эллипссимон, кублар билан безатилган қутиларга эга турли шакллар мавжуд. Тайёр маҳсулотни сотиб олиш ёки ўзига хос безакка буюртма бериш мумкин. (OLX.UZ порталида фанерда ўйилган ёки лазер билан куйдирилган кўплаб вариантларни топса бўлади).\nстол учун ихчам безак;\nзарурийлиги, қоғозли календарлар каби ҳар йили ўзгартириш шарт эмас;\nтурли хил мавзуга доир қўлда ясалган маҳсулотларнинг кенг танлови;\nэксклюзив дизайнга буюртма бериш имкони мавжуд.\nаксарият моделларга аввалдан буюртма бериш зарур.\n6. Қалам очиш учун электр ёки механик машинача\nМазкур кичкина мослама математика, чизмачилик, расм, технология ўқитувчилари учун ажойиб ёрдамчига айланади. Бунда механик, тармоқдан, USB орқали ёки батареяда ишлайдиган моделни танлаш мумкин.\nқаламни яхши очади;\nтурли диаметрдаги қаламлар учун мўлжалланган моделлар мавжуд;\nкесилган қипиқ контейнерда қолади.\n7. Тувакда гул\nСинф хонасининг деразасида турган жонли гуллар – ҳам ўқувчилар, ҳам ўқитувчи учун фойдали ва чиройлидир. Улар ҳавони кислород билан тўлдириб, хонани безаб туради. Ўқитувчига байрамда қандай гулни совға қилишни у билан аввалдан келишиб олиш мумкин.\n8. Кичик колонкалар\nЎқитувчи столида колоналар доим керак бўлади, чунки уларни телефонга, телевизорга, ноутбукка улаш орқали дарсни самарали ўтказиш ёки оғир иш кунидан кейин мусиқа қўйиб дам олиш мумкин. Бунда турли қурилмалар ёки гаджетларга улаш мумкин бўлган моделни танлаган маъқул.\n9. Стол соати\nҲар қандай столда жуда зарур нарса. Агар бироз ҳаракат қилиб, аввалдан тайёргарлик кўрилса, унинг юзасига қизиқарли дизайнерлик безакларини ёки ўқитувчининг синф билан бирга тушган суратини ёпиштириш мумкин.\n10. Ўқувчилардан эсдалик совғалари\nБундай совғалар сиросига видеофильмлар, видеохатлар, фотоколлажлар, плакатлар ва бошқалар киради. Масалан, ҳар кимга роль ажратилади ва ҳар бир ўқувчи ўз қисмини айтади, сўнгра бунинг барчаси 2 дақиқали ролик ҳолатига монтаж қилинади ва замонавий роликнинг бошқа шакллари қўшилади.\nФанлар бўйича совғаларга оид ғоялар\nЎқитувчига совға танлашда у мактабда қандай фанни ўқитишини инобатга олинг. Қуйида “Устоз ва мураббийлар” кунига совға олишга оид бир қанча қизиқ ғояларни таклиф қиламиз:\nтарих ёки география ўқитувчисига типографияда чоп этилган ва ҳимоя ойнаси билан қопланган махсус дунё харитасини совға қилиш мумкин. У тарих/география хонасига жуда мос тушади ва мактаб фанларини ўрганишда ёрдам беради. Шунингдек, синфда бўлмаса глобус ҳадя қилиш мумкин;\nинглиз тили ўқитувчисига яхши луғат ёки луғатлар тўпламини, инглиз тилидаги адабиётни харид қилинг;\nинформатика ўқитувчисига флешкалар тўплами, клавиатура ёки сичқонча, компьютер ва ноутбук учун бошқа аксессуарларни туҳфа қилинг;\nбиология ўқитувчисига синф хонаси учун тувакда ўсимлик, глобус ёки ҳайвонот олами харитаси мос келади;\nрус тили ва адабиёти (она тили ва адабиёти) ўқитувчиси унинг севимли адиби асарлари тўпламидан жуда ҳурсанд бўлади;\nмусиқа ва ашула ўқитувчисига шахсий микрофон, қўшиқлар ва мусиқа ёзилган дисклар совға қилса бўлади;\nмеҳнат ўқитувчисига дарсни самарали ўтишга ёрдам берадиган сифатли ва замонавий асбоблар тўпламини совға қилинг;\nсаёҳат қилишни яхши кўрадиган ўқитувчига совға сифатида термос-сумка, саёҳат тўпламини харид қилиш мумкин.\nАгар Сизда таклиф этилган ғояларни амалиётда қўллаш ёки янада қизиқарли вариантлар бўйича тажриба бўлса, шарҳларда биз билан ўртоқлашинг.\n29/09/2020 17:03:00 203 0 Манба:


28 октябрь куни Олий Мажлис Қонунчилик палатасида давлат дастурининг 3-чоракда бажарилиши юзасидан ҳукумат ҳисоботи эшитилди. Унда бош вазир ўринбосари – Туризмни ривожлантириш давлат қўмитаси раиси Азиз Абдуҳакимов мамлакатда туризмни тиклаш режаларига тўхталди.\n«Январь-февраль ойларида бутун дунё бўйича оммавий эмлаш бошланади. Бу ишлар кейинги йилнинг учинчи-тўртинчи чорагига бориб якунланади. Демак, туризм ҳам шу пайтга келиб тиклана бошлайди. Халқаро ташкилотлар ва халқаро экспертларнинг ҳисоб-китобларига кўра, эмлаш якунланишига туризмда ўсиш бошланади», – дея Азиз Абдуҳакимовнинг сўзларини келтирмоқда Kun.uz мухбири.\nУнинг қайд этишича, Ўзбекистонда ҳам туризм тикланишига тайёргарлик кўриб борилиши керак. Шунинг учун ҳозир рейсларни кўпайтириш, арзон лоукостерларни Ўзбекистонга жалб қилиш бўйича Транспорт вазирлиги билан ҳамкорликда ишланмоқда.\n«Иккинчи йўналиш – ички туризм бўйича ҳам тиклаш ишлари олиб борилмоқда. Чекловлар юмшатилгач, санаторийлар, болалар оромгоҳлари ўз фаолиятини тиклади. Ички туризм ҳозир яхши ривожланиб бормоқда.\nУмуман олганда, ҳозирги кунда туризмни тиклаш учун имкон даражасида тайёргарлик ишлари олиб борилмоқда. Тайёргарлик нафақат Тошкент, Самарқанд ва Бухоро каби йирик шаҳарларда, балки бошқа вилоятларда ҳам бошланган», – деди Азиз Абдуҳакимов.\nUzbekistan Airways лоукостерлар ташкил этиш кечиктирилишини маълум қилди


Ҳокимлик вакиллари милиционерни калтаклади\n08 март 2021, Тошкент вақти: 04:32\nТўлқин 8 июль куни Тошкент шаҳрининг Чилонзор туманида яшовчи милиционер Бойназар Худойназаров коммунал хизматлар ва маҳаллий ҳокимлик вакиллари билан тўқнашувда жиддий жароҳат олиб, шифохонага ётқизилди.\nТошкентда шаҳарни ободонлаштириш баҳонасида кўп қаватли тураржойлар олдидаги боқчалар, қўшимча қурилишлар бузиб ташланаётгани майорнинг оиласини ҳам четлаб ўтмади. 8 июль куни ана шундай “ободонлаштирувчи” гуруҳ Чилонзорнинг 6-мавзесидаги 23-уйнинг 14-хонадонидаги қўшимча қурилишни бузишга келганида Б.Худойназаров уйида йўқ эди.\nГуруҳ аъзоларига дастлаб майорнинг аёли Гулшан Хуррамова дуч келди. Ҳозир шифохонада бўлган Г.Хуррамова “уй бузувчилар” унга қўпол муомалада бўлгани, ҳатто куч ишлатганини билдирди.\n“Уйни бузманглар деганимда мени итариб ташлашди ва деворга урилдим. Шу пайтда хўжайиним келиб қолди. Ўртада жанжал чиқди. Бузувчилардан бири хўжайинимни уриб кетди”, - деди Г.Хуррамова.\nШифокорлар Г.Хуррамовага мия чайқалиши ташхисини қўйган. Ушбу тўқнашувда оғир жароҳат олиб, Ички ишлар вазирлиги госпиталига олиб келинган хонадон соҳиби Б.Худойназаровнинг сўзларига қараганда, у “ободонлаштирувчилар” лом билан уйини бузаётгани, бунга қаршилик қилаётган хотинини ҳақоратлашаётгани устида келиб қолган.\n“Мендан уйнинг ҳужжатларини сўрашди. Бурилганимдан сариқдан келган бақувват йигит чап қулоғим томонга уриб, мени ерга йиқитди. Иккинчиси лом билан бошимга ураман деганида қўлим билан ҳимояланиб қолдим. Ётган жойимда тепкилаб кетишди. Қўшнилар ажратиб олди. Улар эса қочиб кетди”, - деди майор.\nМилиционернинг айтишича, оиласида 5 киши бўлиб, 10 йилдан буён бир хонали, балконсиз уйда яшайди. Кичкина уйда 5 кишининг яшаши қийин бўлгани сабабли қўшнилар розилиги билан уйнинг орқа томонидан яна бир хонали иморат қўшган.\nҚўшнилар ҳам “Озодлик” мухбири билан суҳбатда бу қўшимча иморатни қуришда ўзларининг розилиги олинганини тасдиқлади. Улар Б.Худойназаров чиқинди босиб ётган жойни ободонлаштирганидан хурсандлигини қўшимча қилди.\nМайор коммунал хизматлар ва ҳокимлик вакиллари билан тўқнашувда билаги ва кўрсаткич бармоғи сингани, зарба оқибатида боши ва ички аъзолари лат еганини маълум қилди.\n“Мен 20 йилдан кўпроқ вақтдан буён ички ишлар идораларида ишлаб келяпман. Бундай одамларни биринчи кўришим. Кейин билсам улар ичиб олган экан. Буни қўшнилар ҳам тасдиқлади”, - деди Б.Худойназаров.\nБ.Худойназаров хизмат қиладиган Ўзбекистон ИИВ Қоровул қўшинлари бош бошқармаси бошлиғининг шахсий таркиб бўйича ўринбосари полковник Муид Фозилов майор билан содир бўлган воқеани ўрганганини, унинг уйини бузишга келганлар ноқонуний ҳаракат қилганини таъкидлади.\nЧилонзор тумани ички ишлар бошқармасидан олинган маълумотга кўра, 8 июль куни “бузувчи гуруҳ” вакилларидан бири Суннат Исаев ҳам Б.Худойназаров билан бўлиб ўтган жанжалда тан жароҳати олгани юзасидан бошқармага мурожаат қилган.\nБошқарма вакиллари мазкур воқеа юзасидан жиноят иши қўзғатилганини маълум қилди.


Адолат қарор топиши учун Исломни татбиқ қилиш зарур - | Hizb-Uzbekiston.info\nHome›МАҚОЛАЛАР›Адолат қарор топиши учун Исломни татбиқ қилиш зарур\nБугун биз одамларда бошқарувга бўлган ишончнинг шиддат билан пасайиб бораётганининг гувоҳи бўлмоқдамиз. Бу пасайиш айниқса сўнгги йилларда янада жадаллашяпти. Ва бу гап фақат айрим жамиятларгагина тегишли бўлмай, балки бутун инсониятга тааллуқлидир. Чунки ҳатто ривожланган давлатлар, дейиладиган юртларда ҳам одамларнинг бошқарувга нисбатан норозилик билдираётганликларини кўряпмиз. Бунга Франция ва АҚШдаги йирик намойишларни мисол қилишимиз мумкин. Ваҳоланки, улар ўзларининг ички барқарорликлари билан фахрланадиган юртлар эди. Аслида, бу ва бошқа юртлардаги норозилик кайфиятлари бугун бошлангани йўқ, балки бир неча ўн йиллардан бери одамларда тўпланиб келаётган эди. Бугун тўпланиб келган нарса ташқарига чиқяпти ҳамда бу вазият ва шароитларга қараб гоҳ кўтарилиб, гоҳ пасайиб туради, лекин асло батамом йўқолиб кетмайди. Бунга ҳеч шак-шубҳа йўқ. Чунки бошқарув татбиқ қилинаётган тузум билан чамбарчас боғлиқ бўлиб, одамлар ишларини бошқаришда таянилаётган тузум ҳал қилувчи ролни ўйнайди. Тузум адолатсиз ва бузуқ бўлса, ким бошқараётганининг фарқи йўқ, у охири бориб муваффақиятсизликка учраши тайин. Худди АҚШда бўлаётгани каби.\nҲа, одамлар бугун дунёга ҳукмронлик қилаётган, инсонларни эзиб-янчиб эксплуатация қилаётган капиталистик тузумдан чарчашди. Бошқарувга ким келишидан ва қайси давлатда бўлишидан қатъий назар адолат қарор топмаётганидан ниҳоят даражада чарчашди ва қачондир адолатли бошқарув бўлишидан деярли умидларини узишди. Умид узмаганлари ҳам мавжуд тузумни ислоҳ қилиш учун курашмоқдалар, улар ҳали ҳам бу тузумдан умидворлар. Бироқ улар ҳар қанча умид қилмасинлар, ҳар қанча шижоат билан курашмасинлар, оқибат барча орзу-умидлар пуч эканлиги билан якунланади холос. Чунки капиталистик тузумда адолатнинг қарор топиши асосий масала эмас, ҳатто бу ақида пайдо бўлганда ҳам ҳақ ва адолат мақсад қилинмаган. Балки икки қарама-қарши томонни келиштириш учун ўртача ечим сифатида ишлаб чиқилган. Бу ақида бор-йўғи шу ҳақида бош қотиради холос, қолгани иккинчи даражалидир. Шундай бўлгани ҳолида қандай қилиб ундан ҳақ ва адолат кутиш мумкин?\nИсломий бошқарув бошқа бошқарувлардан тубдан фарқ қилади ва ўзининг адолатлилиги билан яққол ажралиб туради. Исломда тузумни имонли шахс Аллоҳ Таолодан ҳайбатланган ҳолда, яъни ўзидаги тақво талабига биноан татбиқ қилади. Давлат эса, тузумнинг адолатлилиги ҳақидаги жамоадаги ишонч ёрдамида, амри маъруф ва наҳий мункар ишларида умматнинг ҳоким билан ҳамжиҳатлиги ёрдамида ва ўзидаги куч ва салтанатга таянган ҳолда тузумни ижро қилади. Адолат қарор топган жамиятда одамлар тузумнинг адолатли эканлигига ишонч ҳосил қилган ҳолда хотиржам ҳаёт кечиришади. Акс ҳолда ҳаётлари издан чиқиб – худди бугун бўлаётганидек – мавжуд тузумдан хафсалалари пир бўлади ва бахтсизликдан қутула олмай қоладилар.\nҲеч шак-шубҳа йўқки, ким ҳақ ва адолат истаса, бахтли ҳаёт кечирмоқчи бўлса, у исломий ҳаёт билан яшашдан ўзга тўғри йўл йўқлигини топади. Бундан бошқача ҳаёт тарзи инсон табиатига тўғри келмайди. Ҳақ ва адолат Ислом шиори бўлганлиги учун инсонлар бундай тузумда адолат учун курашмайди, балки Ислом мумкин қадар тўғри татбиқ қилинишининг пайида бўладилар. Чунки шундай қилишнинг ўзи кифоядир.\nЖамиятда адолатли тузум татбиқ қилинсагина жиноятга бериладиган жазо ҳам адолатли бўлади Мабдага бўлган ишонч Барча “анжомлар” бор, лекин “уй” йўқ Иймон ва куфр жангги ёдингиздан чиқмасин


БМТ: Атмосферадаги иссиқхона газларининг миқдори рекорд кўрсаткичга етди - www.Voydod.net\nUzLife, Arakoskaw, GnarLiG, islom_k-v\nБМТ: Атмосферадаги иссиқхона газларининг миқдори рекорд кўрсаткичга етди\nЕр атмосферасидаги иссиқхона газларининг миқдори янги рекордниўрнатди, дея хабар беради БМТ ҳузуридаги Жаҳон метеорология ташкилоти.\nУшбуташкилот атмосферанинг 2012 йилдаги ҳолати тўғрисидаги ҳисоботни нашр этди. Унга кўра, метеорологларнинафақат атмосферадаги хавфли моддалар миқдори, балки борган сайин уларнинг даражаси жадаллик биланошаётгани ташвишга солмоқда. Хусусан, 2012 йилда ҳаводаги CO2 миқдори олдинги ўн йилликдагидан кўра тезроқошган. XVIII аср охиридаги саноат давридан бошлаб Ер атмосферасидаги карбонат ангидрид газининг миқдори 41% га,метан миқдори 160% га ва азот оксидининг миқдори 20% га кўпайган.\nБаъзи олимларатмосферага ташланаётган C02 да глобал исиш ва инсониятга таҳдид сабабини кўрмоқда. Бошқалар эса иқлимўзгаришлари Ер учун нормал ҳолат эканини ва улар инсон фаолиятига боғлиқ эмаслигини таъкидлашмоқда.